Hiru zauritu eta kalte handiak Oñatin erretako etxebizitza batean - Oñati - Goiena.eus\nHiru zauritu eta kalte handiak Oñatin erretako etxebizitza batean\nUbane Madera 2016-12-13 09:14\nPortu kaleko etxebizitza bateko bi bizilagun eta haiei laguntzera joandako ertzainetako bat dira bart gaueko sutean zauritutakoak. "90 urteko gizonezkoak konortea galdu zuen, kea arnastuta, baina oxigenoa jarri eta gutxira bere onera bueltatu zen. 65 urteko alabak, berriz, eskuetan erredurak zituen", jakinarazi du Ertzaintzak. Azken honek, 65 urteko alabak, ospitalean jarraitzen du, Donostian.\nArtatutako hirugarrena kea arnastu zuen ertzain bat izan zen eta hari ere oxigenoa jarri zioten. Portu kalea garbitzen ibili dira goizean, eta aurreneko orduetan itxita egon bada ere, dagoeneko berriro zabaldu dute. Aparejadorea ere bertan izan da, etxebizitzak jasandako kalteak zenbaterainokoak izan diren ziurtatzeko.\nIzan ere, ikusgarria izan zen oso bart gauean Oñatin piztutako sutea. "Beldurgarria", pareko etxeko bizilagun baten esanetan. Ondoko etxeko bizilagunak kaleratu egin zituzten, badaezpada, baina lotaratzeko bueltatu egin dira.\nEtxe guztia kaltetuta\n22:30 inguruan jaso zuten suhiltzaileek sutearen gaineko abisua. Portu kaleko etxebizitzaren hirugarren solairuan, manta elektriko batek su hartu zuen. "Gelako atea zabalik zegoen, eta horren ondorioz, etxe guztia kaltetu zuen suak", zehaztu du Ertzaintzak.\nSuhiltzaileak bertaratu zirenean, bi lagun aurkitu zituzten etxean: 90 urteko gizonezko bat eta 65 urteko haren alaba. "Gizonezkoak ke handia arnastu zuen, eta konortea galdu zuen, baina oxigenoa eman eta laster etorri zen bere onera. Hala ere, ondoren Arrasateko Ospitalera eraman zuten. Alabak, berriz, eskuak erreta zituen, eta hura Donostiako ospitalera eraman zuten. Bestalde, haiei laguntzera joan ziren ertzainetako bati ere oxigenoa eman behar izan zioten", jakinarazi du Ertzaintzak.\n90 urteko gizona intoxikazio arinagatik eraman zuten bart Debagoieneko ospitaleko larrialdietara, baina berehala eman zioten alta. 65 urtekoak ospitalean jarraitzen du, Donostian.\nBiharamunean, inguru guztia garbitzen ibili dira, eta etxebizitzaren inguruko kale zatia moztuta egon da. Udal aparejadoreak ere ikuskatu du etxebizitzaren egoera. Edozein modutan, sutea gertatu den etxeko gainontzeko bizilagunak bertan dira dagoeneko.\n"Susto ikaragarria izan zen eta etxetik korrika atera behar izan genuen"\nJosu Bilbao 2016 abe 13 Oñati\nPortu kaleko etxebizitza bateko bi bizilagun eta haiei laguntzera joandako ertzainetako bat dira bart gaueko sutean zauritutakoak.


'Hauts' dokumentala estreinatuko dute Kabigorrin : Bidasoko Hitza\n'Hauts' dokumentala estreinatuko dute Kabigorrin\nAmiantoak garatutako asbestosia gaixotasunaren biktimetako bat izan zen Celestino Tolosa. Orain, bere alabak, Otsanda Tolosak, gaixotasunaren bilakaeraz hitz egingo du.\nOtsanda Tolosa, amiantoaren eraginez gaixotu eta hil zen Celestino Tolosaren alaba, 'Hauts' dokumentalaren filmaketan. Argazkia: Gipuzkoako HITZA.\nOstegun honetan, Hauts dokumentalaren estreinaldia egingo dute Kabigorri ateneoan, 19:30ean.\nOtsanda Tolosa, CAF-eko langilea zen Celestino Tolosaren alaba da. Bere aitak asbestosia, arnas gaixotasun kronikoa, garatu zuen lanean egon zen urteetan, minbizia izatera iritsi arte.\nIstorio honetan bere aitaren bilakaera kontatuko du alabak, arlo pertsonal guztietan nola bizi izan zuten, zehazki. Aldi berean, ahotsa emango die amiantoaren eraginez kaltetuak izan diren beste biktima batzuei.


IKT txokoa: Revision History Analytics\nGoogle DRIVEn bidez izan dugun iraultzarik handiena, fitxategi berean erabiltzaile bakarra baino gehiagok editatzeko aukera izatea da. Gogoan duzue fitxategi bat zerbitzaritik ireki nahi eta beste batek irekia zuelako kopia irekitzea proposatzen zigun garai hura?\nErabilera eta aukera berriek arazo berriak ekarri ditu: batek fitxategia bete eta biren izenean aukeztu, adibidez. Zuzenketa-historiatik bakoitzak zer idatzi duen begira daiteke baina, ez da oso garbi geratzen partaide bakoitzak zein proportzioetan parte hartu duen.\nEta hau modu erraz batean ikertzeko modurik bagenu irakasleok? Bideoan azaltzen dut nola.\nOHARRA: Datuak direla eta bideoa gure iakstolako irakasle domeinura mugatua dut. Domeinutik konturik ez duzuenak behean ageri den artikulua irakur ezazue mesedez, mezu honen iturria alegia.\nHAURTZAROKOAK gogoratu ikasle domeinuan instalatu behar dela gehigarria behean dagoen lotura kopiatuz.\nEtiketak: DOCS, historia


ENERGIA BERRIZTAGARRIAK | Zientzia Astea\nEnergia berriztagarriak iturri naturaletatik lortzen dira eta agortezinak dira. Txoko honetan hainbat esperimentu garatuko dira energia eolikoak, eguzki energia zuzenak eta fotoelektrikoak eta eguzki termikoak nola funtzionatzen duten ikusteko.\nEguzki izpiak aprobetxatuz nola sukaldatzen den ikusiko dugu. Eguzki plakak urtean zehar Eguzkiak duen posizioaren arabera nola orientatzen diren ikasiko dugu. Energia eolikoak nola funtzionatzen duen eta dauden errota mota desberdinak ezagutuko ditugu. Eta mugimendua ere sortuko dugu, eguzkiaren beroetatik abiatuz Stirling motor eder eta harrigarri batekin.\nEnergia berriztagarriek eskaintzen dituzten aukerek harritu egingo zaituzte!


JAIki 2004, jaiaren eta Euskal Herriko herri kulturearen aldarrikapena - bizkaie.biz\nKulturea III. urtea // 60. zenbakia\nJai eta Herri Kulturearen Aldeko Manifestua\n1. Euskal Herrian jaiaren zentzua bizirik dago eta agirikoa da herritarrek jaiari erakusten deutsen atxikimentua. Egun, oraindino, herri honetako kulturearen oinarrian dagozan atabismo zabaleko ospakizunek bere horretan diraute. Inauterietatik Sanferminetara, Aste Nagusian zehar, jaia osasuntsu dabil.\n2. Artista, musikari, idazle, konpartsa, peña, blusa, jai batzorde eta herri kulturan txertatuta dagozan ganerako eragileen zeregina jaia bere zentzu osoan iraunarazotea da (errituak, zentzu iniziatikoa, alaitasuna, alkartasuna, ironia, umorea, kritika, heterodoxia, orgia, katarsia). Ez ditu protagonismo edo kontrol asmoak mugiarazoten jaiaren zentzu osoaren partaide eta erantzule sentitzen diranean; adierazpen askatasuna bere egin eta indarrean jarten daben neurrian, kulturea sortzen dabe, hau da, jaia bera.\n3. Aro eta sistema hau ez da egokiena jaia, eta kultura oro har, gorde eta garatzeko. Haren gainera jausten diran mehatxuak, tamalez, sobera ezagunak dira: zentsura politikoa musikari, idazle, artista, antolakuntza herritarrerako, merkatukeria, ikuskizuna parte hartzearen kaltetan eta abar. Alde horretatik, argi itxi gura dogu ezinbestekoa dala herritarren parte hartzea jaia eta kultura garatzeko eta erakundeakaz antolakuntzea partekatzea be.\n4. Ideologia eta pentsakera politiko anitzak ditugulako -edo akaso horreri esker-, alderdi eta instituzinoen gako eta kontroletik kanpo aritzeak, presinorik bako ikuspegia eskaintzen deusku. Ikuspuntu horretatik jaia bere osotasunean iraunarazo eta garatzeko konpromisoa hartzen dogu, alperrik galtzera eroan leikien ekimenak ebitauta eta horreen kontra eginaz.\n5. Dei egiten deutsegu herritarrei jaiaren antolakuntza, gestinoa eta jolasean parte hartzeko. Guztion jarduna da jaiaren iraunarazpena eta garapena bultzatzea, galbidea edo erosinoa ebitetea, eta herri kulturearen adierazpen guztiak errespetarazotea.\n6. Azaldutako guztiaren bidetik, jaitik abiatuz eta esandako guztia kulturara zabalduz, errotik baztertzen ditugu adierazpen askatasunaren kontrako eraso guztiak, jaia eta kulturearen persekuzinoa eta judizializazinoa. Bide horretatik abiatzen diranak ez dira duinak jaiaren antolakuntzan ez gizartean ardurarik hartzeko.\nJai bizia, eta gizarte libre, osasuntsu eta sortzailea gura izan ezkero, ez dago beste aukerarik.\nJai eta Herri Kulturearen Aldeko Manifestua hasi da bere frutuak emoten eta bagilaren 19rako "Jaiki 2004" izeneko Jaialdia antolatu dabe, Bilboko Konpartsa, Gasteizko Blusa, Donostiako Pirata eta Iruñeako Peñen kolaborazinoagaz. Jai eguna Bilboko Arenalean eta Alde Zaharrean izango da gehienbat, eta era guztietako ekitaldiak preparau dabez, betseak beste, kalejirak, musikea, animazinoa, antzerkia, txistulariak eta gaiteroak.\nBilboko Konpartsen ordezkariek nabarmendu dabe Jaiki 2004 Jai eta Herri Kulturearen Aldeko Manifestuaren irudikapen praktikoa" dala. Gauzak holan, jaia oro har eta jenteari luzatzen jakon jaietan parte hartzeko deialdia buztartzen dituala azaldu dau.\nPrograman izango diran ekitaldiei jagokenez, eguerdiko 12,00etan hasiko da, kalejira bategaz. Kalejirea mundua guztiak parte hartzeko ideiagaz eratuko da eta konbitea kuadrila, txaranga, konpartsa, txistulari, trikitilari eta gura daben guztiei egin jake. Ganera, bitxikeria legez, Barricada talde nafarrak joko dau kalejirearen barruan.\nOndoren, kontzertu bat emongo dabe Raimundo Amador musikari andaluziarrak eta Rafa Rueda mungiarrak. Eguneko kontzertu nagusia, barriz, gauez helduko da, bertan izango baitira Las Niñas, Loquillo eta Siniestro Total taldeak; kontzertu honetan euskal talde bat falta da baina antolatzaileak bateren baten bila dabiz.


Urruneko fitxategiak erabiltzea\nUrruneko zerbitzarietako fitxategiak irekitzea eta gordetzea\nUrruneko fitxategi-zerbitzuen erabiltzaile-gida\nLibreOffice aplikazioak urruneko zerbitzarietan biltegiratutako fitxategiak ireki eta gorde ditzake. Fitxategiak urruneko zerbitzarietan edukita, ordenagailu batetik baino gehiagotik egin daiteke lan dokumentuetan. Esaterako, bulegoko ordenagailutik egin dezakezu lan egunez, eta ondoren, etxetik editatu dokumentu bera azken minutuko aldaketak egiteko. Fitxategiak urruneko zerbitzarietan biltegiratuta, galeretatik eta disko gogorren hutsegiteetatik ere babesten dira. Zenbait zerbitzarik fitxategietara dauden sartzeak eta ateratzeak ere ezagutzen dituzte, eta horrela, fitxategi bakoitzaren erabilera eta atzipenak kontrolatu ditzakete.\nLibreOffice aplikazioak sare-protokolo ezagunak (FTP, WebDAV, Windows share, SSH) erabiltzen dituzten dokumentu-zerbitzari asko onartzen ditu. Google Drive eta antzeko beste zerbitzu ezagun batzuk ere onartzen ditu, bai eta OASIS CMIS estandarra inplementatu duten kode irekiko zerbitzariak ere.\nUrruneko fitxategi-zerbitzu batekin lan egiteko, hasteko urruneko fitxategi-konexio bat konfiguratu behar duzu.\nUrruneko fitxategi-zerbitzu bateko fitxategi bat irekitzeko\nEgin ekintza hauetako bat:\nAukeratuFitxategia - Ireki urrunekoa edozein LibreOffice modulutan\nEgin klik hasiera-zentroko Urruneko fitxategiak botoian\n'Urruneko fitxategiak' elkarrizketa-koadroa agertuko da.\nHautatu fitxategia eta sakatu Ireki edo Enter.\nOndoren agertuko den 'Urruneko fitxategiak' elkarrizketa-koadroak hainbat atal ditu. Goiko zerrenda-kutxan aurretiaz definituta dituzun urruneko zerbitzarien zerrenda du. Zerrenda-kutxaren azpiko lerroak karpeta atzitzeko bide-izena du. Ezkerrean, zerbitzariko erabiltzaile-espazioak duen karpeta-egitura dago. Panel nagusiak urruneko karpetako fitxategiak bistaratuko ditu.\nFitxategiak zerbitzaritik ateratzea eta zerbitzarian sartzea\nFitxategiak urruneko CMIS zerbitzari batetik ateratzeko eta zerbitzarian sartzeko ekintzek dokumentuen eguneraketak kontrolatzen dituzte eta nahi gabeko gainidazteak eragozten dituzte.\nDokumentua zerbitzaritik ateratzean, hura blokeatu egiten da, eta beste erabiltzaile batzuek ezin dute aldaketarik idatzi dokumentuan. Erabiltzaile bakar batek izan dezake dokumentu jakin bat blokeatuta momentu jakin batean. Dokumentua zerbitzarian sartzean edo ateratzea bertan behera uztean, dokumentua desblokeatu egingo da.\nEz dago dokumentuen sartze- eta ateratze-kontrolik Windows Share, WebDAV, FTP eta SSH zerbitzuetan.\nUrruneko CMIS fitxategi-zerbitzu bateko fitxategi bat irekitzen denean, LibreOffice aplikazioak Atera zerbitzaritik botoia erakutsiko du mezu-arearen goialdean. Sakatu Atera zerbitzaritik botoia fitxategia zerbitzarian blokeatzeko eta horrela beste erabiltzaileren batek hura editatu dezan eragozteko. Fitxategia - Atera zerbitzaritik aukera ere erabili daiteke.\nLibreOffice aplikazioak zerbitzarian dagoen fitxategiaren laneko kopia bat sortzen du (eta (Laneko kopia) katea txertatzen du fitxategi-izenean), fitxategia zerbitzaritik ateratzen denean. Editatzeko eta gordetzeko edozein eragiketa laneko kopian egiten da. Fitxategia nahi adina aldiz gorde daiteke. Aldaketak amaitu ondoren, sartu fitxategia zerbitzarian.\nFitxategia zerbitzarian sartzeko, aukeratu Fitxategia - Sartu zerbitzarian. Elkarrizketa-koadro bat irekiko da azken edizioari buruzko iruzkinak txertatzeko. Iruzkin horiek CMIS zerbitzarian grabatuko dira, bertsioen kontrolerako. Laneko kopiak lehendik dagoen fitxategia ordeztuko du eta bertsio-zenbakia eguneratu egingo da.\nZerbitzaritik ateratzea eragozteko, aukeratu Fitxategia - Utzi zerbitzaritik ateratzea. Abisu-mezu batek jakinaraziko dizu azken edizioa baztertu egingo dela. Baieztatzen bada, ez da bertsio-eguneratzerik egingo.\nGogoan izan fitxategia zerbitzarian sartu behar duzula hura erabiltzea amaitzen duzunean. Ez baduzu egiten, fitxategia blokeatuta geratuko da eta beste inork ezingo du hura aldatu.\nFitxategi bat urruneko fitxategi-zerbitzari batean gordetzeko\nFitxategia CMIS zerbitzari batetik ireki bada, aukeratu Fitxategia - Gorde, sakatu Gorde botoia edo sakatu Ctrl + S.\nFitxategia ez badago CMIS zerbitzari batean gordeta, aukeratu Fitxategia - Gorde urrunekoa edo egin klik luzea Gorde ikonoan eta hautatuGorde urruneko fitxategia\nUrruneko fitxateigak elkarrizketa-koadroa agertuko da. Hautatu urruneko fitxategien zerbitzaria.\nIragazkia zerrenda-koadroan, hautatu nahi duzun formatua.\nSartu izen bat 'Fitxategi-izena' kutxan, eta sakatu Gorde.\nFitxategiarekin egiten ari zaren lana amaitu baduzu, sartu fitxategia zerbitzarian. Horretarako, aukeratu Fitxategia - Sartu zerbitzarian.\nCMIS zerbitzuetan biltegiratutako fitxategien propietateak\nCMIS zerbitzarian biltegiratutako fitxategiek biltegiratze lokalean eskuragarri ez dauden propietateak eta metadatuak dituzte. Metadatu horiek garrantzitsuak dira CMIS konexioa eta zerbitzari-inplementazioa kontrolatu eta arazteko. Parametro guztiak irakurtzeko soilik bistaratzen dira.\nAukeratu Fitxategia - Propietateak, CMIS fitxa.\nUrrunetako fitxategi-zerbitzu bat konfiguratzea\nTitle is: Urruneko fitxategiak erabiltzea


Atxagaren hitza dantza bihurtuta | País Vasco | EL PAÍS\nAtxagaren hitza dantza bihurtuta\nBelar Gorria taldeko Laida Azkona dantzariak 'Hasiera. El Principio de la incertidumbre' ikuskizuna sortu du - Atxaga idazlearen testuak oinarri ditu\nBilbo - 04 ene 2010 - 06:00 UTC\nHitza dantza bilakatu du Laida Azkona dantzari eta koreografoak. Bernardo Atxaga idazlearen obra oinarri hartuta Hasiera. El Principio de la incertidumbre lana osatu du Belar Gorria taldearekin. Dantza garaikidea da ikuskizunaren ardatza, baina poesia, sorkuntza plastikoa, ikus-entzunezkoa eta doinu konposizioa ere nahasten ditu. Nafarroako Huarteko Arte Garaikidea Zentroan aurkeztu dute taldearen azken ekoizpena.\nSalzburgon (Austria) du sorburua lan honek. Experimental Academy of Dance akademian ikasle zenean bakarkako lana egin behar izan zuen Azkonak. Horretarako, Bernardo Atxaga idazlearen Hogeita hamazazpi galdera mugaz bestalde dudan kontaktu bakarrari poeman oinarritu zen. "Beti gure inguruan egon den poema da. Laboak abestu zuen, esaterako, eta bizi guztian entzun dugun kantua da", dio Azkonak. Olerkia hurbilekoa eta, era berean, hunkigarria zitzaion, 18 urtez geroztik atzerrira dantza ikastera alde egin baitzuen. Horregatik, inspirazio gisa hartu zuen olerkia.\nDantza ardatza izan arren, hainbat diziplina uztartzen ditu ikuskizunak\nIa hamarkada bat beranduago, lan hura berreskuratu eta osatzea erabaki du Belar Gorria taldeak. Jean-Marc Serrano dantzariarekin batera Azkonak sortutako taldea da, hain zuzen ere. Dantza garaikidea lantzeko sortu zuten, baina diziplina ugari uztartzen dituzte. Oraingoan ere halaxe izan da. Lehenik, Bernardo Atxagaren ia obra guztia jaso dute. "Norantz joan behar genuen jakiteko, bere lan guztiak hartu ditugu, eta collage handi bat egin dugu". Collage hori egiteko hautaketa egitea nekeza izan da, Azkonaren hitzetan. "Momentu batean liburuz inguratuta ikusi genuen gure burua. Dena ederra eta baliogarria zen, baina Atxagaren testuak antzeztu beharrean, bere kontzeptuak aukeratzea pentsatu genuen".\nHorretarako hainbat bide erabili dituzte. "Koadro bat egin genuen. Gure kontzeptu berriak koadro horretan sartu, eta Atxagaren testuak ere hor kokatu genituen. Horrela, Atxagaren liburuak alde batera utzi, eta gure istorioa lantzen hasi ahal izan genuen". Jokoak eta inprobisazioa ere erabili dituzte, besteak beste. "Gutako batek kanpotik testuak irakurtzen zituen, eta besteak inprobisatzen zuen. Inprobisazio horietatik abiatuta asko sortu dugu, gustatzen zitzaiguna hartu eta berregiten baikenuen".\nDesertuan kokatu dute ikuskizuna, Atxagaren obran presentzia handia duen elementua baita. "Guretzat oso baliogarria zen, desertu hori eskenatokiaz gain, norberaren desertu intimoa ere izan daitekeelako". Testua "literalki" ikusi daiteke batzuetan, baina testutik urrundu egiten da askotan ikuskizuna. "Guk ez dugu antzerkian bezala bere lana ekarri nahi izan. Testuingurutik ateratzeko lan asko egin dugu. Poesia oso bat hartu beharrean, esaldi bat aukeratu dugu, adibidez. Esaldi horren esanahia erabili dugu. Beste batzuetan, norberak egiten dituen loturak kontuan hartu ditugu, eta horietatik abiatu gara sortzeko".\nAtxagaren ideien eta artisten ideien arteko uztarketa da ikuskizuna, beraz. Obraren izenburuak agerian uzten duenez, Heisenberg fisikoaren printzipioa izan dute lema. Zer edo zer behatu eta aztertzen dugunean aztergaiari eragiten diogula dioena, alegia. Diziplinen arteko uztarketa ere nabaria da. Testuen ahozko irakurketa egiten da batzuetan, eta musika bidez egiten da narrazioa beste batzuetan. Hala ere, gorputza da ardatza, "interpretazio fisikoa" egiten ahalegindu direla baitio nafarroako dantzariak.\nHuarteko Arte Garaikide Zentroan aurkeztu dute proiektua, eta harrerarekin pozik da Azkona. Ikusleei ulergarria egin zaielakoan da. "Gure beste lanetan ezer ulertzen ez zutenek, orain, testua egotean, zerbait ulertzen dute. Oso ongi hartu dute, eta Atxagaren lana jendearengana gehiago hurbiltzeko balio izan duela uste dut". Belar Gorria taldea beste proiektuetan ere murgilduta da, baina apiriletik aurrera Hasiera. El principio de la incertidumbre lana taula gainera ekarriko dute.


Emprendimiento. Un nuevo servicio de logística para las compras por internet - Up Euskadi\nLogistikako zerbitzu berri bat Interneteko erosketetarak\nEuskadiko hainbat ekintzailek logistikako zerbitzu berri bat jarri dute martxan Interneteko erosketarako. Intelligent Delivery SA enpresak sustatutako Hapiick zerbitzuaren bidez posible da modu kontrolatu eta kudeatuan igorri eta jasotzea dokumentazioa eta bestelako bidalketak.\nHapiick biltegi automatizatuz osatutako sare bat da, estrategikoki kokatuta daudenak biztanleria dentsitate handiko eremuetan eta ordutegi zabalak dutenak, merkataritza zentroek bezala. Horri esker, jende askok erabil dezake zerbitzua, posta bulegora joan edo mezularitza zerbitzu bati itxaron beharrik gabe. Hartzaileak ongi datorkionean jaso dezake produktua. Momentuz, enpresak 10 entrega puntu ditu Euskadin baina asmoa du terminal-sarea Espainia osora eta Portugalera ere zabaltzeko.\nAzken bezeroak produktu bat erosten du web orri batean eta Hapiick punturik egokiena aukeratzen du bere erosketa jasotzeko. Paketea bezeroak aukeratutako entrega puntura iristen denean, kode bakar bat bidaliko zaio bere sakelakora edo smartphone-ra eta horrekin jaso ahal izango du erosketa ongi datorkion unean.\nErmuako Izarra Centre eraikinean aurkeztuko den proiektu honek helburutzat du hiritarrei alternatiba bat eskaintzea, kontuan harturik establezimendu horiek irekiera ordutegi zabala eta segurtasuna eskaintzen dutela eta baita ere aparkatzeko gunea eta zerbitzu eroso eta malgua, gainera, bermatuta dago erabiltzaileak jasoko duen produktuaren pribatutasuna eta trazagarritasuna. Ezaugarri horiek guztiek bereizten dute zerbitzu hau gaur egun merkatuan dauden gainerakoengandik.


Certificado de Proficiência em Língua Portuguesa para Estrangeiros (Celpe-Bras) delakoa, Brasilgo Hezkuntza Ministerioak emandako titulu ofiziala da eta nazioarteko enpresa eta hezkuntza erakundeen onarpena du portuges hizkuntza gaitasun bezala.\nCelpe-Bras azterketa egitekoetan dago banatua. Lehen moduluak, “Talde zatiak”, ahozkoaren ulermena, irakurketa eta idatzizkoa ebaluatzen ditu modu osatuan. Bigarren moduluak, “Bakarkako zatiak”, ahozkoaren ulermena, irakurketa eta ahozko adierazpena ebaluatzen ditu, modu osatuan ere. Bigarren moduluan hautagaia bi aztertzaileek ebaluatuko dute. Atal honetan, azterketa entzungai moduan grabatua izango da.


Adinekoen arretarako telefonoak | Consumer\nAdinekoen arretarako telefonoak\nZenbait GKEk telefono-lineak dituzte, boluntarioak bakarrik sentitzen diren adineko pertsonei laguntzeko\nBakardadea adinekoek dute. Horregatik, zenbait GKEk arreta ematen dute telefonoz, laguntza fisikoa zaila denean. Adinekoentzat, ildo horiek oso baliabide garrantzitsuak dira. Laguntza eta aholkularitza eskatzeko edo bakardadea arintzeko ahots lagun bat entzuteko aukera ematen diete. Lineak behar duten adinekoentzat bakarrik dira.\n“Esan?”. Hitz sinple horrek esanahi izugarria du helduentzat. Beste aldean, deiari laguntzeko eta edozein zalantza argitzeko gogoz erantzungo dion norbait izatea eskatzen du. Telefonoak ia gauza guztietarako erabiltzen diren garaian, deitzeko izan ezik, linea batzuek bere horretan jarraitzen dute. Horien bidez, adineko pertsonak beren beharrei erantzuteko prest dauden beste pertsona batzuekin harremanetan jartzen dira.\nUrrezko Telefonoa bakarrik, familiarekin edo egoitzetan bizi direnentzat da.\nBakearen Mezularien Urrezko Telefonoak (900 22 22 23) bakardade fisiko edo psikosozialeko egoeran bizi diren adinekoak hartzen ditu. Familiarekin bizi direnentzat, egoitza geriatrikoetan daudenentzat edo bakarrik bizi direnentzat. Antolatzaileek gogorarazi dute hiri handietako zaharren erdiak baino gehiagok bakarrik sentitzen direla.\nIldo hori 1995ean sortu zen, eta, harrezkero, adineko pertsonen arteko komunikazioa eta boluntarioak artatzen dituen operadore-zentral bat errazten ditu. Deitzen dutenek behar adina aldiz egin dezakete. Telefono-zenbaki hori doakoa da, baina beste batzuek kostu txikia dute markatzen duenarentzat. Kasu horietan, kopuru sinboliko bat ordaintzen da, lineen mantentze-lanak finantzatzeko eta haien iraupena bermatzeko.\nAdineko ezinduentzako edo mendekotasun-arazoak dituztenentzako telefonoa da.\nGaztela-Mantxako Pentsiodunen Batasun Demokratikoak (UDP) Zaharrenaren Telefonoa jarri du martxan Albaceten, Talavera de la Reinan (Toledo) eta Almadenen (Ciudad Real). Hartzaile nagusiak mendekotasun handiagoa edo mendekotasun arazoak dituztenak dira, eta boluntarioen programa horiei zuzentzen zaie.\nBi helburu ditu. Alde batetik, adinekoen bakardadeari aurre egitea, erakundeko gizarte boluntariotzaren programako kideek lagundurik. Bestalde, adineko pertsonei eragiten dieten eskualdeko baliabide, programa eta zerbitzuen berri ematen zaie. Boluntarioek deitzen diete astean behin esleituta dituzten adinekoei.\nItxaropenaren Telefonoak krisian dauden pertsonei laguntzen die\nTelefono-zenbaki bakarra jarri duzu martxan: 902 500 002. Behar duten guztiek dei dezakete bertara, baita adinekoek ere. Gainera, Itxaropen Telefonoaren Nazioarteko Elkarteak (ASITES) orain arte probintzia bakoitzean ezarritako ildoei eusten die.\nBatez ere, krisi egoeran dauden pertsonei laguntzen zaie. Erabiltzaileak deitzen duen probintziatik giza tratua ematen duten orientatzaileei dagokie zeregin hori. Horretarako, telefono mugikor batetik deitzen denean, zenbakia markatzen da eta, ondoren, dagokion probintziako posta-kodearen bi digituak markatzeko eskatzen da.\nLinea horiek boluntarioek hartzen dituzte. Helduei entzuten diete, eta bakardadea gainditzen laguntzen saiatzen dira.’ Ahots lagun bihurtzen dira, batez ere helduei entzuten dietenak eta haien egoeraz eta “haiek fidatu nahi duten guztiaz” arduratzen direnak. Sortzen den lotura hain da handia, adinekoek proposamenak, proiektuak, gogoetak, oroitzapenak, iradokizunak, kritikak edo iritziak eman diezazkieten, dio Bakearen Mezulariek.\nBoluntarioek helduei entzuten diete, haien egoeraz arduratzen dira eta abandonu-egoerak eta egoera prekarioak detektatzen dituzte.\nHaien lana ezinbestekoa da; izan ere, kasu batzuetan, abandonu-egoerak eta egoera prekarioak antzematen dituzte, “dagokien gizarte-zerbitzura bideratzeko”, zehaztu du erakundeak. Adinekoei laguntzeko sare sozialaren funtsezko atalak dira, batzuetan haiengan bakarrik konfiantza dutenak. Adineko Telefonoaren kasuan, boluntarioak laguntza eta laguntza ematen duten adineko pertsonak dira, “baita giza beroa, konpainia eta adiskidetasuna ere”, UDPk eskatzen du.\nBoluntario izan nahi dutenek astean gutxienez bi ordu emateko konpromisoa hartu behar dute. Guztiek aldez aurreko prestakuntza ikastaroa egiten dute, “zerbitzuaren alderdi teknikoarekin eta alderdi sozioasistentzialarekin ohitzeko”. Informazio gehiago nahi izanez gero, 91 364 39 40 telefonoa dute. Gaztela-Mantxako UDPrekin lankidetzan aritu nahi dutenek 96 752 11 94 telefonora deitu behar dute; Itxaropen Telefonoko etorkizuneko boluntarioek, berriz, bizi diren egoitzarekin komunikatu behar dute.\nbakardade ONG-eu personas mayores-eu


Altsasuko gazteei elkartasuna adierazteko festa, "hobeezina" - Leintz gatzaga - Goiena.eus\nAltsasuko gazteei elkartasuna adierazteko festa, "hobeezina"\nImanol Beloki 2018-07-20 09:47\nAltsaukoak aske talde argazkia, Gatzagan.\nPilota partiduak, herri bazkaria, musika kontzertuak eta aparteko giroa izan ziren pasa den zapatuan Leintz Gatzagan. Bailarako jende ugarik bat egin zuen elkartasun deiarekin, eta Gatzaga jendez bete zen Altsasuko gazteei babesa helarazteko.\n24 bikotek parte hartu zuten pilota txapelketan –horietatik lau emakumezkoak–, eta, ostean, ia 100 lagun batu ziren elkarrekin bazkaltzeko. Bikain prestatutako paella eta okela saltsan jan ostean, bazkalostean jokatu ziren pilota finalak. Gizonezkoetan, Oier Urrutia eta Joseba Zubizarreta izan ziren. Emakumezkoetan, berriz, Lierni Zangitu eta Ibone Arrieta. Partehartze handiaz gain, izugarrizko pilota partiduak jokatu ziren Gatzagako frontoian, eta zaleek asko disfrutatu zuten. Lagunarteko partiduak izan ziren arren, lehia handia egon zen, eta pozik geratu ziren bertaratutakoak. "Ez genuen espero pilota partiduetarako hainbeste jendek izena ematea. Bailarako herri askotatik etorri da jendea, eta benetan harrituta gaude erantzunarekin", azaldu zuen Asier Urizar antolatzaileak.\nHelburua, elkartasuna adieraztea\nPilota finalak jokatu ostean, 20:00etan kontzertuek hartu zuten protagonismoa. Aretxabaletako, Eskoriatzako eta Arrasateko hiru taldez gain, Iruñeko talde bat ere izan zen bertan kontzertua eskaintzen.\n"Garrantzitsuena, ahal dugun heinean, Altsasuko gazteei laguntza ematea da, eta nik uste dut hemen muntatu duguna ikusten badute poztuko direla", adierazi zuen Urizarrek.\nBailarako gazte ugarik bat egin dute elkartasun deiarekin, eta Gatzaga jendez bete da Altsasuko gazteei babesa helarazteko. 24 bikotek parte hartu ...


Aralarren beldurrak - GARA\nAralarrek dio II-HE Iniziatiba Internazionalista-Herrien Elkartasunak ezin dituela abertzaleak, euskara eta euskal kultura defendatu, espainola delako.\nDefendatu al ditu Aralarrek sufragio eskubiderik gabeko abertzaleak? Bultzatu al du hizkuntz politika berria? Aralarrek ez du Europako pertsonen, herrien eta hizkuntz komunitate guztien berdintasunaren printzipioa indartu, balio juridiko unibertsalen arabera, estatuek inposatzen dituzten menpeko hizkuntz politikak gainditzeko eta euskararen lehentasuna bideratzeko Euskal Herri osoan. Ez du poloniarrek edo holandarrek euren nazio identitatea bizitzeko dituzten eskubideak, aukerak eta baliabideak behar ditugula exijitu, erreparazio historikoaren bidetik, euskaraz biziko den Euskal Herri euskalduna berrosatzeko.\nOraingo honetan, erratu dira ezker abertzalearen baztertze interesatua bilatzen zuten guztiak. Besteren artean, Rubalcaba, egitez; eta Aralar, egin ezaz. II-HE ez da ezker abertzalearen zerrenda, baina gure irizpideak jasotzen ditu. Espero dugu Alfonso Sastre Europara eramatea eta handik irtenbideak bultzatzea Euskal Herriarentzat.\nII-HEren aldeko botoak balio handia izango du: Euskal Herriaren egoera ez demokratikoa nabarmentzeko Europan; Euskal Herriarentzat eta Europa osoarentzat eredu sozialista aldarrikatzeko; gatazkaren bakezko irtenbide demokratikoaren alde Europaren eta nazioarteko komunitatearen inplikazioa eskatzeko; elkarrizketa eta negoziazio politikoa exijitzeko, herri honek bere etorkizuna libreki eta demokratikoki erabaki dezan; eta euskaraz biziko den Euskal Herri euskalduna galdatzeko.\nEspainolekin eta frantsesekin ez gaitu batzen nazio berekoa izateak, klase berekoa izateak baizik. Ezker abertzaleak ez du gatazkarik espainol eta frantsesekin, Espainiako eta Frantziako estatuekin baizik. Estatuek herriak zanpatzen eta herrien arteko elkartasuna trabatzen dituzte, baina Iniziatiba Internazionalistak hautsi egin du PSOEk, IUk, CCOOk eta UGTk bideratzen duten Espainiaren estatu-estrategia.\nHerri askeen arteko «Internazionalak» Euskal Herriaren independentzia eta sozialismoa bultzatuko ditu. Zehazki, Euskal Herriko estatu askea, sozialista eta euskalduna. Europako Hauteskundeetan II-HEk emaitza onak lortzeak erraztuko du bloke independentista eratzea, ezker abertzaleak Euskal Herriak bizi duen blokeoa haustea eta Loiolaren bigarren zatia jokatzea. Agian, horren beldur da Aralar.


Hodi LED CNC Makina Laneko Argiek urteetako funtzionamendua bermatzen dute mantentze-lanik egin gabe kostu murriztuetarako, ikusmen hobea gizakien ikuskaritzarako eta produktuaren kalitatea eta produktibitatea hobetzea lortzen dute. LED argiek fluoreszenteak erraz ordezkatzen dituzte lantokiaren funtzionamendua hobetzeko eta ordezko, konponketa eta energia kostu orokorrak murrizteko.\nHodi LED CNC Makina Laneko Argiak, argiztapen industrialaren fabrikazioa eta makina erremintaren aplikazioak. Makina industrialen LED lan-argiak gordetzen ditugu, makina-dendetako ingurune gogorretarako egokiak direnak. tubular estiloa, txertatutako estiloko lan pisutsuko LED argiak iraunkorrak dira eta garbiketa-inguruneak mekanizatzeko egokiak dira - ura, olioa, hozgarria eta beste produktu kimiko batzuekiko erresistenteak. Muntatzeko euskarri lerragarri unibertsalei esker, laneko argia erraz instalatu daiteke CNC makinetako lan postuetan. Bilatzen ari zaren CNC Makina Laneko Argia ikusten ez baduzu, bidali zure diseinuaren marrazkiak, zure diseinuaren arabera produktuak egingo dizkizugu.\nHodi LED CNC Makina Laneko Argiak:\n10W 340 AC240V edo DC24V 260 320\n12W 440 AC240V edo DC24V 360 420\n15W 540 AC240V edo DC24V 460 520\n20W 640 AC240V edo DC24V 560 620\n25W 740 AC240V edo DC24V 660 720


Estreinaldia: "Dantza", Zinemaldian irailaren 24an | Dantzagunea\nEstreinaldia: "Dantza", Zinemaldian irailaren 24an\nJuan Antonio Urbeltzen koreografiekin eta antropologia-teoriekin Telmo Esnalek 2017an zehar grabatutako filma da Dantza. Donostiako Zinemaldiko sail ofizialean estreinatuko da lehiaketatik kanpo. Dantzaren bidez, elkarrizketarik gabe, istorio bat kontatzen du filmak. 2018ko abenduan estreinatuko da areto komertzialetan.\nDantza fitxa teknikoa\nData: irailaren 24a, astelehena\nTokia: Victoria Eugenia, Donostia\nSarrerak eta emanaldiak\nBizitzaren zikloari buruzko istorio bat, bizirik irauteko borrokarena. Horretan, denboraren iragatea naturaren ibilbideak markatuko du. Eta dantza da hori kontatzeko hautatutako hizkuntza. Musikak eguneroko zereginei lagunduko die. Bizitza erritmoa da!\nGai unibertsalak, hemen sinbologia berezi batez jantziak. Dantza tradizionalen unibertso hipnotikoari dagokiona. Tradizioari, lurrari, haren jendeari, mitoei eta ohiturei egindako kantu poetiko bat. Izatearen mirariari buruzko kontaketa bat.\nInformazioa: Txintxua Films\nAstelehena, 2018(e)ko iraila(r)en 17-(e)an 11:42etan\nDantzagunea. Pelotari kalea, z/g (Niessen eraikina) 20100 Errenteria\nTelefonoa: +34 943021624 dantzagunea@gipuzkoa.net www.dantzagunea.net


Oroitzapenak argazki bihurtuta - Gipuzkoako Hitza\nOroitzapenak argazki bihurtuta\nIsmael Borges errenteriarrak 37 urte egin ditu tropelean, nazioarteko argazkilaririk onenen moto gidari gisa lanean; Graham Watson britainiarra izan da guztietan ezagunena. Euskal Herriko Itzulian ere motoen lotura lanen koordinatzaile lanetan aritu da 30 urtean baino gehiagoan.\n2021, martxoak 19 Albisteak, gipuzkoa, Kirola 643\nMuseo bizi bat da Ismael Borges. Oroitzapenek bizi dute errenteriarra (1957). Moto gainean beti. Bizikleta artean gehienean, eta sona handiko argazkilaria atzean, ezinbestean. Txirrindularitzan punta-puntako argazkilarien pilotu izan da Borges 37 urtez, eta 22 Frantziako Tour, hemezortzi Italiako Giro eta 25 Espainiako Vuelta pilatuta dauzka, besteak beste. Istripu larria izan zuen 2012an, Tourreko Limoux eta Foix arteko 14. etapa amaituta, hotelera zihoala, eta memorian bizi-bizirik dauzka oraindik orduko orbainak.\n“Hainbeste oroitzapen eta bizipen dauzkat…”. Borgesek aitortu du “ia jolas moduan” hasi zela dena, “ondo pasatzeko aitzakia moduan”, baina, urteen poderioz, nor izaten eta ardurak hartzen hasi zen errenteriarra. “Etorri nahi duzu Girora?”: Graham Watson argazkilari britainiarrak 1989an egin zion galdera hori izan zen bere bizitzako bidegurutzeetako bat. Borges motoen lotura lanen arduradun zen ordurako Euskal Herriko Itzulian, eta Euskal Herriko eta Espainiako Estatuko hainbat lasterketa ezagututakoa zen aurretik. Ciclismo a Fondo aldizkariaren bitartez jarri zen Watson Borgesekin harremanetan —1987tik 2008ra aldizkari horrentzat lanean aritu zen errenteriarra, eta urte hartan Biciciclismo aldizkaria sortu zuen, Carlos Linaresekin batera—, eta ordura arteko proposamenak baino “serioagoa” izan zen hura. “Hainbat arrazoi tarteko, garai hartan krak egin zuen nire bizitzak, eta txirrindularitzaren alde apustu egitea erabaki nuen”.\nItzulian, sei Vesparekin\nBorgesek izen bat jarri du mahai gainean: Jaime Ugarte. “Hark eman zidan aukera mundu honetan bidea egiten hasteko, eta barru-barruan edukiko dut betiko”. Errenteriarra 1985ean sartu zen Itzuliko antolatzaile taldean, motoen lotura lanen koordinatzaile gisa. “Sei Vesparekin, ahal genuena eginez; zortzi Lambretta izan ziren bigarren urtean; hamar hurrengoan… 30 moto izaten dira, gaur egun, Itzulian; moto handiak, gainera”. Borgesek esan du zaleek “motoak azkar pasatzen” ikusten dituztela: “Baina lan handia dago horren atzean; bidegurutze arriskutsu bakoitza itxi, ertzainekin dena koordinatu, ihesaldikoak, tropelekoak eta atzean gelditutakoak kontrolatu… Itzuliaren aurretik bizpahiru aldiz eginda edukitzen nuen ibilbide guztia, arrisku gune bakoitza ondo zehazteko”.\nHiru anaietan zaharrena da Ismael. “Eta, aitaren eraginez, odolean daramat motoarekiko eta txirrindularitzarekiko zaletasuna”. Etxeko lasterketetan toki bat eginda, nazioartean ere pasio zuen hura lanbide bihurtzeko aukera eskaini zion Watsonek. “Eta ez nuen izan zalantzarik”. Aurretik, motokroseko pilotua izan zen urte askoan —”soldadutzak eten zidan bide hori”—. Aitaren autoeskolako irakaslea ere izan zen; moto denda bat ere izan zuen Errenterian; mekanikari lanak ere egin zituen… “Baina nik argi neukan zer nahi nuen”. Txemi Llano argazkilariaren pilotu gisa Asturiasko Itzulia amaitu, etxean sartu-irten bat egin, eta motoan 1.400 kilometro egin zituen Dolomitetaraino, Corvara Alta Badiaraino. “Gaueko hamarretan iritsi nintzen. Fresko nengoen, eta astakeria handiak egiteko gai nintzen”.\n1991n, hamabi egunerako Girora joan —Franco Chioccioli italiarrak irabazi zuen—, eta Frantziako Tourrerako gonbita egin zion Watsonek. “Ezinezkoa zela erantzun nion, autoeskolan azterketa garaia zelako ekaina-uztaila”. Etxera itzulita, ordea, Darcy Kiefel argazkilariaren dei bat jaso zuen. “Giroan ezagutu genuen elkar; Ron Kiefel Motorola taldeko txirrindulariaren emaztea zen. Oso eskaintza ona egin zidan, eta, azkenerako, hiru Tour egin nituen haiekin”.\nUrte horietan ere, Giroan eta Vueltan, elkarrekin jarraitu zuten Borgesek eta Watsonek. “Eta 1995ean, jada, Tourrera ere elkarrekin joatea erabaki genuen. Hemezortzi urtez lotu genituen Giroa, Tourra eta Vuelta”, 2012ra arte, Tourreko istripu larrira arte. “Nire lagun mina zen Watson, nahiz eta istripuaren ondoren hoztu egin zen harremana. Britainiarra da, hotza, eta ez nuen haren berotasunik sentitu ospitalean igaro nituen lau hilabeteetan”. Borgesek urte hartan ospitaletik bertatik zuzendu zuen bere taldea Donostiako Klasikoan. “2013ko Itzulian, berriz, baimena eskatu nien errehabilitazio taldeko kideei, eta muleta eta guzti ibili nintzen, auto barruan, ahal nuena zuzentzen”. Vueltara ere joan zen urte hartan, froga gisa, Iñaki Azanza argazkilariarekin, eta jarraian dei bat jaso zuen Photonews eta L’Equipe aldizkariekin Ponferradako (Espainia) Munduko Txapelketara joateko. “Bizitzara lotzeko ahalegin bat izan zen hura, baina gorputza gehiegi estutzen ari nintzela sentitu nuen”.\nGaur egun Watsonek eta Borgesek harremanik ez badaukate ere —Zeelanda Berrian bizi da britainiarra—, errenteriarrak ez du ahaztu harekin bizi izandakoa. “Tropelean, munduko argazkilaririk onenaren ondoan nengoen. Niretzat ohorea izan da hemezortzi urtez Giroa, Tourra eta Vuelta harekin egitea”. Watson baino “gertukoagoa” zen Borges tropelean. “Eta, horri esker, harreman polita egin nuen Herminio Diaz Zabalarekin, Francisco Javier Mauleonekin, Joxean Fernandez Matxin-ekin eta beste hainbatekin”.\nGaztelania, frantsesa, italiera eta ingelesa menderatzen ditu Borgesek. “Bitxia da, Graham Watsonekin lan eginda pentsatzekoa delako ingelesez bikain aritzeko aukera izango nuela. Kontua da Grahamek gaztelaniaz hitz egiteko baliatu zuela nirekin sortutako harremana”.\nLankide baten heriotza\nMuturreko hotza, zulatuak, istripuak —”besteak beste, 1988an Zumaian, Tito Costa moto gidaria hil zena, edo 2003an, Azpeitian, Josean Matxain hil zenekoa”—… Errenteriarrak ziurtatu du bere lanbidea ez dela “paseotxo bat” izan. “Baina hainbeste betetzen ninduen bizimodu horrek…”. 37 urteko ibiliaren ondoren, hori bai, minetik eta tristuratik ere dezente dauka. Pandemia garaian itxi behar izan du ziklo bat. “Oso hotza eta gogorra izan da agurra”. Iazko Itzulian, Errenterian, etxean, agurtzeko asmoa zeukan. “Baina ezinezkoa izan zen”. Ez du nahi omenaldirik. “Baina eskertzekoa litzateke berotasun pixka bat. Ez nuen nahi horrelako agurrik”.\nMarco Pantani, Miguel Indurain, Jan Ullrich, Lance Armstrong, Marino Lejarreta, Peio Ruiz Cabestany, Abraham Olano… Motoaren ispilutik begira ikusi izan ditu txirrindularien erasoak, txakalaldiak eta garaipenak, eta barru-barrutik kontatu du ondoan izan dituen argazkilarien klik hotsarekin osatutako bizitzaren filma. Watsonek sinatutako kaskoa; Indurainekin ateratako argazkiak; 2012an Alberto Contadorrek bidali zion mezua; ur potoak… Ia oharkabean, Borgesi museo bihurtu zaio Lezon daukan oroitzapenen txokoa. Ukitu ezin den hori da, ordea, gordeta daukan harribitxirik preziatuena: bizipenek, oroitzapenek, sentimenduek osatzen dutena. “Eskerrik asko denoi” esanez agurtu da. “Nire lagun Luca Bettinik eta Juan Mari Guajardok esaten duten moduan: ‘Ci vediamo!’ [ikusiko dugu elkar]”.


Ingurumen eta Hirigintza batzordeak astelehenean irekiko du aste legegilea Arabako Legebiltzarrean - www.jjggalava.eus\nnull Ingurumen eta Hirigintza batzordeak astelehenean irekiko du aste legegilea Arabako Legebiltzarrean\nIngurumen eta Hirigintza batzordeak astelehenean irekiko du aste legegilea Arabako Legebiltzarrean\nAstean zehar, halaber, osoko bilkuraren, Gizarte Ongizateko batzordearen edo Errepideen Foru Sareko ahalmen handiko bideen finantzaketa- eta kudeaketa-sistemari buruzko ponentziaren bilerak egingo dira, besteak beste\nArabako legegintza-astea astelehen goizean hasiko da, Ingurumen eta Hirigintza batzordearen bilerarekin. 9:30etik aurrera, Ramiro Gonzalez diputatu nagusiak Azazetan kokatu nahi den parke eolikoari buruz Ingurumen eta Hirigintza Saileko foru teknikariek egindako txostena baloratuko du, eta foru gobernuak txosten horretatik ateratako ondorioak azalduko ditu. Ondoren, eta kasu honetan Jose Antonio Galera arloko foru diputatuarekin batera, Arabako Lurralde Historikoan bi zentral hidroelektriko itzulgarri jartzeko aukera aztertzeko agerraldia egingo du.\nForu Ganberan ohikoa denez, asteartean Mahaiaren eta Bozeramaileen Batzordearen asteroko bileren txanda iritsiko da. Bilera horietan, besteak beste, otsailaren 2an, asteazkenean, ospatuko den gobernuaren kontrolerako osoko bilkuraren gai-zerrenda erabakiko da.\nHurrengo egunean, hilaren 26an, asteazkenean, Probintzia Etxe-Jauregian dagoen osoko bilkuren aretoan beste osoko bilkura bat egingo da, non batzarkide taldeek aurkeztutako lau mozio eztabaidatuko diren. Lehenik eta behin, Elkarrekin Araba (Podemos-Ezker Anitza-Equo) taldeak nekazaritzako ekoizpen-eredu berriak sartzea eta babestea eskatuko du, nekazaritza-lurren birsorkuntza eta osasunerako onuragarriak izango direnak eta klima-aldaketaren aurkako premiazko borroka egingo dutenak; eta gero Arabako Popularrak taldeak, berriz, Gasteizko erdigunea berreskuratzeko eta biziberritzeko neurriak hartzea eramango du osoko bilkurara. Azken bi mozioak, EH Bildu batzarkide taldearen ekimena, Gasteizko ondare arkitektonikoa behar bezala zaintzeko beharraz eta Arabari eragiten dioten goi-tentsioko lineei buruzkoak izango dira.\nOstegunean, bestalde, Gizarte Ongizateko batzordeak EH Bildu batzarkide-taldeak aurkeztutako mozioaren eztabaida hartuko du lehenik. Mozio horren bidez, Foru Aldundiari eskatu nahi zaio Prestazioen Zorroari buruzko Dekretua gauza dezala gaixotasun mentala duten pertsonentzako egoitza-zentroei dagokienez, Pentsionistak Araba elkarteak bere iritzia eman aurretik herritarrek, oro har, eta, bereziki, sektore horrek hartzen dituen zerbitzuen inguruan hartzen dituen erabakiei buruz. Saioaren bigarren zatian, Emilio Sola Gizarte Zerbitzuetako foru diputatuak hitz egingo du. Hasteko, Arabako Gorrak Elkartearekin zeinu-interpreteen zerbitzua emateko sinatutako hitzarmenari buruz Arabako Popularrak taldeak egindako galdera bati erantzungo dio. Batzordeak amaitzeko, gobernuko kideak agerraldi hirukoitza egingo du: batetik, Samaniegoko egoitzan gaur egun bizi den egoerari eta horri buruz hartu nahi dituen neurriei buruz; bestetik, gizarte-bazterkeria artatzeko kudeaketaren norabideaz eta gaixotasun mentala eta desgaitasuna duten eta kalean bizi diren pertsonen egoera konpontzeko hartzen ari den neurriei buruz; eta, azkenik, adinekoen arretarako foru-egoitzetako erizaintzako profesionalen eta erizaintzako laguntzaileen lan-egoerari eta egoera hori hobetzeko hartuko diren neurriei buruz.\nAzkenik, ostiralerako aurreikusita dago Errepideen Foru Sareko ahalmen handiko bideen finantzaketa- eta kudeaketa-sistemari buruzko ponentziaren beste bilera bat deitzea. Bilera horretan, SEOPAN Azpiegituren Enpresa Eraikitzaile eta Emakidadunen Elkarteko presidente Julián Núñezek parte hartuko du.


Kolaboratu | Prosalus\nEman dirua proiektuei\nZure diru-laguntza, proiektu jakin bati helarazi diezaiokezu. Web orrian, Hegoaldean aurrera eramaten ari garen proiektuen informazio zehatza duzu. Zentzu honetan, proiektu zehatz batetan kolaborazio puntual bat egin nahi baduzu bere fitxara sar zaitezke eta, bere finantzaketa bete dezakezu. Baita ere, informazioa eska dezakezu zure ekarpen ekonomikoa egiteko eman beharreko pausuen gainean. Prosalus-ek emaileen borondatea beti errespetatzen du, zure ekarpena aukeratutako proiektura zuzendu dadin. Aldizka informazioa gure web-orrian aurkitu ahal izango duzu, momentuoro proiektuaren egoera jarrai dezazun. Barne Sailak 2000 urtean, Prosalus erabilpen publikoko erakunde deklaratu zuen. Hori dela eta, laguntza ekonomiko bat ematen duten bazkide guztiek, errenta aitorpenean aurkeztu dezakete balio hau. Hartarako, bazkideei ziurtagiri bat bidaltzen diegu bere urteroko adierazpenean sartu ahal dezaten.\nDatu Pertsonalak Babesteko Legea betez, PROSALUSek ondorengoa jakinarazten dizu: komunikatzen dizkiguzun datu pertsonal guztiak, kideen kudeaketarako erabiliko dira eta Datuen Babeserako Erregistro Orokorrean sartuko dira. Datu fiskalak, zertifikatua kudeatzeko derrigorrezkoak izango dira. Datu hauek, administrazioari helaraziko zaizkio, zerga ordainketa betebeharrak asetzeko. Sarbide, zuzenketa, baliogabetze eta oposizio eskubideari ekin diezaiokezu, PROSALUSera idatziz zuzenduta, nortasun dokumentuarekin batera, ondorengo helbidera idatziz: María Panés kalea, 4, 28003, Madrid.\nProsalusek, bere burua bai enpresekin zein langile talde desberdinekin lan egitera ireki nahi du. Gizarte aktore diren lez, hauek ere parte-hartze erantzunkizun bat dutela uste dugu eta sentsibilizazioaren bidean garrantzitsu direlakoan gaude. Prosalusek, enpresa sektorearekin egin beharreko elkarlana, modu ireki batean ulertzen du. Osasuna, elikadura eta ura lortzeko eskubideak egi bihur ditzaketen lankidetza modu desberdinak daude. Hemen horietako batzuk: Laguntza ekonomikoa, epeko kuota baten bidez. Laguntza jakin bat, proiektu zehatz bat laguntzeko. Prosalusen mezu eta ekintzak hedatuz.\nEnpresekin lan egiteko printzipioen aitorpena\nEnpresekin lan egiteko lan proposamena\nZure enpresa Prosalusen lana laguntzeko prest badago edo honen inguruko informazio gehiago jaso nahi baduzu, telefonoz dei egin diezagukezu 91.553.35.91 zenbakira edo posta elektronikoz egin dezakezu: prosalus@prosalus.es.


Akademy 2013 Bilbon izango da « Librezale.org\nAkademy 2013 Bilbon izango da\n2012-10-19 / akademy, bilbo, kde 2013. urteko KDE proiektuaren konferentzia, Akademy-a, Bilbon izango da. Ekitaldia uztailaren 13tik 19ra luzatuko da eta Alhondiga eraikina eta Bilboko Ingeneritza Goi Eskola Teknikoa (IGET/ETSI) izango ditu egoitza modura. Asteburuan hitzaldi ezberdinak jorratuko dira Alhondigan eta ondorengo 5 egunak IGETeko egoitzan dauden hainbat ikasgeletan lantaldeak jo ta su ibiliko dira BoF saioetan.\nAkademy-a KDEko garatzaile, artista, diseinatzaile, itzultzaile eta erabiltzaileak batzeko gunea da, besteak beste urtean egindako lanari begiratu bat eman eta aurrerantzean egingo diren lanak finkatzeko balio duena. Urte osoan zehar sarean posta, posta zerrenda, IRC eta foro ezberdinen atzean ezkutatzen diren pertsonentzat aurrez aurre topatzeko aukera paregabea da, bertan hitzaldi eta tailerrez gain burutuko diren hainbat ekimenei esker elkar ezagutu eta harremanak sendotzeko aukera sortuz.\nAkademy-a Bilbora ekartzeko lan gehienak Dani Gutierrez-ek burutu ditu. Dani, edo jdanitxu zenbait sare sozialetan, uztailean Tallin-en izan zen aurtengo Akademy-an Bilboko aukera aurkezten. Bilboko proposamena Frantzia-tik eta Txekia-tik egindako proposamenen aurretik geratu da. Zorionak Dani egindako lanagatik eta lortutako emaitzagatik!\nLibrezaleri, EHUko Itsas eta Deustuko e-ghost taldeei elkarlanerako gonbite irekia luzatu zaie baina edonork parte hartu dezake. Mota guztietako lanak eta beharrak egongo direnez, animatu parte hartzera!\nIruzkina utzi edo zure gunetik aipua egin dezakezu. « Garatzaileentzako tresna berriak Firefox 16n\nKalean da jada Firefox 17, eta beti bezala euskaraz ere eskuragarri dago »\n#1 gorkaazk — 2012/11/17 @ 0:39 Reply Uzta oparoa espero da uztailean http://is.gd/9OhqGv\nXHTML: Etiketa hauek erabil ditzakezu:   <acronym title="">
      <q cite="">   Zer da Librezale? | Kontaktua | RSS jarioa | Lizentzia\nErabilitako softwarea: MediaWiki, WordPress eta FluxBB


EB-Erresuma Batuko akordio berria ongietorria da, baina azterketa sakona izaten jarraitzen du\nAmsterdam nola arerioak martxa lapurtzen ari den Brexit merkataritza zentro gisa\nHitzaldi guztiak Frankfurten edo Parisen izan ziren Londresen finantza negozioak erakartzen, Britainia Handia EBtik urruntzen zen bitartean. Hala ere, Amsterdam da hasierako irabazlerik ikusgarriena erakusten ari dena. Joan den astean jasotako datuek erakutsi zuten Herbehereetako hiriburuak Londres desplazatu zuela urtarrilean Europako merkataritza-zentro nagusia, eta egunean 40 mila milioi euroko ekintzaren bosgarrena hartu zuen, Brexit aurreko negoziazioaren hamarrenaren azpitik. idatzi Tommy Wilkes, Toby Sterling, Abhinav Ramnarayan Huw Jones.\nHala ere, hiriak lasai-lasai martxa bat lapurtu du bere aurkariei, Britainia Handiko negozioak erakartzen baititu, XVII. Mendeko merkataritza potentzia global gisa izandako historiaren oroitzapenak gogora ekarriz.\nDatuek erakusten dutenez, Amsterdamek Londres gainditu du aurten Europako korporazioen zerrendako lehen postua izateko, eta euroan izendatutako interes tasen swapen liderra da, 135an 2020 bilioi dolar inguruko balioa izango duen merkatua.\n"Negoziazioaren kultura oso bat dago, eta horretatik gertu egotea oso positiboa izan zen", esan du Robert Barnesek, Londresko Burtsaren jabetzako Turquoise akzio merkataritza plataformako zuzendari nagusiak, Pariseko Holandako hiriburua hautatu baitu Brexitaren osteko zentroa .\n"Banku instituzional handietako batzuk dituzu, merkataritza enpresa espezializatuak dituzu, txikizkako komunitate dinamikoa. Baina Europa kontinentalaren bihotzean ere badago ».\nCboe Europe, akzio trukea, Reuters agentziari esan dio datozen asteetan Amsterdameko akzioen deribatuak sortuko dituela Chicagoko etxean eraikitako merkataritza eredua simulatzeko.\nCboe-k Amsterdam arerioak zergatik aukeratu zituen galdetuta, Howson-ek esan zuen Herbehereetan Europan bere industriaren "hazkunde funtsezkoa" ikusi zuela. Hirian ingelesaren erabilera zabala eta holandarren araudia mundu mailako inbertitzaileentzat atsegina dela ere aipatu zuen, Europako herrialde batzuek herrialdera bideratutako enpresak defendatzeko duten nahiaren aldean.\n"Europa nagusia behar duzu mundu mailan lehiakorra izateko", esan zuen Howsonek. "Europa insularra edo interes nazional gehiegi izateak gauza zaila bihurtzen du".\nHala ere, negozio horien etorrerak merkataritza bolumenengatik eta azpiegituretan inbertsio pribatuengatik zerga sarrera handiagoak ekar ditzakeen arren, hiriak ez du enpleguaren gorakada izaten, han kokatzen diren enpresa asko oso espezializatuak eta enpresaburu txikiagoak izan ohi baitira.\nTurquoise-ren Amsterdameko operazio berria, esate baterako, Holandako Ekialdeko Indiako Konpainiaren egoitza nagusian dago, Amsterdamgo lehengo finantza ospea izatera bultzatu zuen merkataritza-megakorporazioa, baina lau langile besterik ez ditu enplegatzen.\nHerbehereetako Atzerriko Inbertsioen Agentziak, Brexit negozioak larritzeko ahalegina egin duena, esan dio Reuters agentziari kalkulatu duenez, Britainia Handia EBtik irten zenetik Amsterdamera operazioak eramaten zituzten finantza enpresek 1,000 lanpostu berri sortu dituztela kalkulatu du Reuters agentziak.\n7,500az geroztik Londresetik EBra joandako 10,000-2016 lanpostuen zati bat da, Britainia Handiak blokea utzi zuenetik, eta ozeanoaren beherakada britainiar hiriburuko finantza langileekin alderatuta, milioi erdi baino gehiago baitira.\nInbertsio banku askok langile handiekin kontinenteko beste norabait begiratu dute, neurri batean bankarien hobariak mugatzen dituzten Holandako legeek eragotzita.\nAmsterdamen Europako zerrenden mahaia da aurten, 3.4 mila milioi dolarreko hasierako eskaintza publikoa (IPO) erakarri baitu, Refinitiv datuek erakusten dutenez. Hor sartu zen Poloniako InPost, orain arte 2.8 mila milioi euro bildu baitzituen orain arte 2021ean egindako Europako BIDE handienean.\nAllfunds fintech espainiarrak, WeTransfer webgune berri holandarrak eta "check-blank" bi enpresek - bata Commerzbankeko ex-exekutiboko Martin Blessing-ek babestua eta bestea Bernard Arnault frantziar magnatoak babestutakoa - Euronext Amsterdam-en zerrendatzeko asmoa dute.\nErdialdeko eta Ekialdeko Europako gutxieneko hiru enpresa teknologikok ere zerrendak aztertzen ari dira Brexit-ek Londresen erakargarritasuna nabarmentzen duelako, bankariek Reuters agentziari esan diotenez.\nBi txeke hutsetan edo helburu bereziak eskuratzeko konpainietan (SPAC) lan egiten duten banku iturriek esan zuten Herbehereetako araudia Estatu Batuetako arauetatik hurbilen zegoela, mundu mailan errekurtsoa errazteko.\nEuro izendatutako interes tasen swapen merkatuan, Amsterdam eta New Yorkeko plataformek Londresek galdu duen negozioaren zatirik handiena hartu dute, bere kuota uztailean% 40 pasatxo izatetik urtarrilean% 10 pasatxora jaitsi zela erakusten dute IHS Markitek datuek.\nHorrek bihurtu zuen Herbehereetako hiriburua jokalaririk handiena, joan den uztailetik aurrerapen bat, hiriko plataformek merkatuaren% 10 besterik ez zutenean.\nAmsterdam ere karbono isurketen Europako salerosketa izango da, egunean mila milioi euroren truke merkataritza bolumenetan, Intercontinental Exchange (ICE) merkatuak Londresetik merkatua mugitzen duenean aurten.\nHerbehereetako Atzerriko Inbertsio Agentziak, 2016an Britainia Handia EBtik ateratzeko Amsterdamek non kapitalizatu zezakeen aztertzen hasi zen, esan zuen zenbait finantza sektore identifikatu zituela, eta horrek uste zuen abantaila izan zezakeela.\n"Merkataritza eta fintech ziren arlo espezializatuetan zentratu ginen", esan du Michiel Bakhuizen bozeramaileak, eta hiriak latentzia txikiko merkataritza digitaleko azpiegituraren indarra hartu duela gaineratu du.\n"Inbertsio banku handiak Frankfurtera eta Parisera joaten ziren beti banku hobarietarako dagoen Holandako legedia dela eta", gaineratu du, soldata aldakorra oinarrizko soldataren% 2015ra gehienez mugatzen duen 20eko legea aipatuz.\nEspezializazio arloetara bideratu beharrean modu zabalagoan erakarri baino, lekualdatzen ari diren enpresen kopuruan isla liteke.\nBrexit-i erantzunez, 47 enpresak erabat edo neurri batean eraman dituzte operazioak Londresetik Amsterdamera, New Financial-ek, pentsatu-taldeak, egindako lehen datuen arabera.\nHori Parisera negozioak eraman dituzten 88 enpresek eta 56 Frankfurtera baino txikiagoa da.\nHerbehereetara operazioak aldatu dituzten enpresen artean CME, MarketAxess eta Tradeweb daude. Aktiboen kudeatzaile eta banku gutxi batzuk, besteak beste, Commonwealth Australiako Bankua ere lekuz aldatzen ari dira.\nAitzitik, Frankfurtera sailak eta langileak mugitu dituzten enpresak inbertsio banku handiak izan dira batez ere, JP Morgan, Citi eta Morgan Stanley barne, eta Parisek, berriz, bankuak eta aktiboen kudeatzaileak ongi etorriak izan dira, New Financial-en arabera.\nWilliam Wright, New Financial-eko zuzendari nagusiak adierazi duenez, enpresa gutxiagok Amsterdamera mugitu diren arren, hiriko kuota "sektoreka oso kontzentratuta dago, Amsterdamek lidergoa garbia du bitartekaritza, merkataritza, truke eta fintech bezalako arloetan".\nAmsterdamen itxurazko arrakasta, ordea, lausoa izan daiteke, brexit -a orain arte merkataritzarik gogorrena jo duelako eta negozio hori errazago mugitzen delako.\n"Brexit-aren eraginari buruzko lehen datuak batez ere merkataritzan oinarritzen dira, beraz Amsterdam-ek badirudi bereziki ondo dagoela", gehitu du Wright-ek. "Eta oraindik ez dut Amsterdameko deialdirik egiten IPOetarako, oso goiz dela uste baitut".\nSander van Leijenhorstek, AFM Herbehereetako finantza erregulazioko Brexit programako zuzendariak, esan du agintariek nahiago zutela Londresek bere nagusitasuna mantentzea dena Europako zentro bakar batean kontzentratzeak dakarren eraginkortasunagatik, esan zuen.\nBaina brexit-aren ondorioak argitu ondoren, bistakoa zen Amsterdamek - munduko burtsarik zaharrenaren egoitza - erakargarria izango zela, gehitu zuen.\n«Dagoeneko merkatari talde bat zegoen hemen. Elkartu ohi dira, elkarrekin joaten dira ».


Nutrigenetika: test nutrigenético - Nutriziozko test genetikoa.\nNutrigenetika: nutrizio genetikoaren proba\nNolatan Nutrigenetics lagun zaitzake?\nElikagaiak modu desberdinean sentitzen ditugu gutako bakoitzarentzat. Elikagai bereko kopuru bera ere ez dugu behar, ezta pisu galera bera ere eraginkorra denik ere. Aldea dago nutrigenomika.\nGure elikadura genetikoari esker lagunduko digu:\nelikatu modu osasuntsuan: zer elikagai gehiago behar ditugun jakingo dugulako eta zein motatako dieta gurekin osasuntsuagoak diren\npisu galera eraginkorragoa: zer motatako pisua azkarrago galduko dugun ikusiko dugu\nEzagutu elkar hobeto: Badakizu gehiegizko pisua predisposatuz gero, zapore jakin batzuei zentzua sentitzen duzula ...\nikusi gure osasunaren eta elikagaien arteko harremana: zure kolesterol altuaren joera ikusiko duzu, triglizeridoen maila anormalen arriskua ...\nDeskargatu laginentzako txostena gizonezkoentzat: English, Alemaniako, Frantziako, Italiako, Poloniako , Eta Español\nDeskargatu laginentzako txostena emakumeentzat: English, Alemaniako, Frantziako, Italiako, Poloniako , Eta Español\nAzterketa genetiko honi esker, zure buruari buruz gehiago jakin ahal izango duzu, zergatik kafeina besteek baino gehiago edo gutxiago eragiten du edo zergatik gehiago gourmand duzu, edo zailagoa zapore batzuk sentitzen ...\nPisua galdu nahi baduzu, Nutrigenetics-ek asko lagunduko dizu. Pisu galera-dietak zer motatako eraginkortasuna izango duen predisposizioa ikusiko dugu. Zenbait joera koipeak erakusteko geneak daude, satiated sentitzen dute eta jateko gogoa. Nutrigenomikarekin, pisua galtzen eta inoiz baino hobeto sentitzeko modurik eraginkorrena aurkitu dezakezu.\nGustatzen ala ez adierazten duzu gehiago jakin nahi baduzu hobeto elikatzeko, eta elikaduran joan nahi baduzu eta onena tresnak ditu, proba 24Genetics of Nutrigenetika zure onena apustua da.\nNIRE NUTRIGENETIKOAREN ERABAKIK EZIN DUT\nGure Nutrigenetikako Txostenak atal hauek ditu:\nZure elikadura osasuntsuena:\nHemen zure nutrizio jakin batzuen jatorria genetikoa eta janari mota jakin batzuk kontsumitzeko joera ikus ditzakezu.\nBitaminak eta Mineralak:\nIkusten dugu nola zure geneak bitamina eta mineral askoren metabolizazioa eragiten duten. Honekin, zein bitamina eta mineral motak gehiago eta zein modu gehiago hartu beharko zenitzake.\nAztertzen dugu bi kolesterol mota desberdineko maila anormalak eta triglizeridoen maila altua izateko arriskua.\nZure geneak esango digu Greedy pertsona bat izan ohi duzu ala ez, zuk pecking egingo balitz eta kafeina are nola eragiten dezakezu.\nZure pisua eta zu:\nIkusi zure joera genetikoa gehiegizko pisua, zure pisua eta garrantzitsuena parte, zer nolako dieta gehienak pisua galdu eraginkorra izango galtzeko zailtasuna.\nGure nutrigenomika testea zure geneek genezakeen predisposizioari buruzko txosten sinple eta argi bat da. Zure informazio genetikoa ahalik eta gehien aprobetxatu nahi baduzu, aholkuak aholkularitza genetiko profesional baten zerbitzuak kontratatzea da.\n24genetics-ek emandako informazio genetikoa ikerketa, informazio eta erabilera hezitzaileentzat bakarrik balio du. Inolaz ere baliozkoa da erabilera klinikorako.\nGalderak eta erantzunak:\nNon dago proba hau?\nPlaneta osoan. Egin eskaera webean eta mundu guztiaren berri emango dizugu.\nProba honetan elikagaien intolerantzia ikusten ditut?\nEz, proba genetikoak elikagaien intolerantzia proba bati buruz ez du zerikusirik, ezta elikagaien alergiak ere. Hainbat informazio eskaintzen dituzten probak dira. Proba genetikoak konplexuagoak eta garestiak dira.\nNola egiten da test nutrigenetikoa?\nOso erraza da Kotoiarekin kotoi bat bidaltzen dizugu, zure ahoan igurtzi behar dituzun argibide batzuk jarraituz. Zure bizitokia eta kontratatutako zerbitzua kontuan hartuta, mezu bat bidaliko dizugu edo guri eskatuko dizugu.\nOsasunaren edo dieta honen tratamendu aldaketa zorrotzak egin beharko lirateke nutrienteen proba honen datuekin?\nEz, zure osasunean egin nahi duzun aldaketak aztertu beharko genuke genetikaren aditu batek eta kontsultatu mediku eta nutrizio espezialistekin.\nDena nire geneetan oinarritzen da?\nEz, gure gorputzak egoera askotan erantzuten du. Genetika horietako bat da eta garrantzitsuena.\nAriketa nutrigenetiko guztiak al dira?\nEz, gure test nutrigenético da posible merkatuan dagoenena.\nZer da nutrizio-genetika proba hau?\nNazioartean sendotu eta onartzen du komunitate zientifikoak onartutako ikasketa genetikoen arabera. Zenbait erakunde eta datu base zientifikoak daude adostasun maila zabala duten ikerketak argitaratzen direnean. Gure azterketa genetikoak ikasketa hauek gure bezeroen genotipoari aplikatuz egiten dira.\nGure txostenak oinarritzat dituen ikasketa batzuk:\nGenoma-zabaleko elkarteen eskaneatzeak FTO genearen aldaera genetikoak erakusten ditu obesitatearekin lotutako ezaugarriekin\nausazko kontrolatua handiko kardiobaskularrak arrisku populazioaren epaiketa bat: Mediterraneoko dieta kaltegarriak TCF7L2-rs7903146 polymorphism efektua arrisku kardiobaskularrak faktore eta trazua intzidentzia murrizteko duzu.\nBitamina C Transbordadore gene (SLC23A1 eta SLC23A2) polimorfismoak, plasma bitamina C mailak, eta gastrikoa minbizia izateko arriskua EPIC kohorte batean.\nGenoma-zabal elkarte plasma poliinsaturatuak gantz azido N6 azterketa Heart eta Zahartze Ikerketa kohorte Genomic Epidemiologia Partzuergoaren barruan.


Pentsio planak: azken eraberritzearen ondoren jakin behar duzun guztia | Consumer\nPentsio-plan bat sinatu eta kudeaketa-batzordeak merkatu eta 10 urtera egindako ekarpenak berreskuratzeko aukerak erakargarriagoa egiten du produktu hau, eta likidezia irabazten du\nEgilea: Blanca Álvarez Barco 2018-ko irailak 11\nPentsio-plana ireki eta 10 urtera, egindako ekarpenak erreskatatu ahal izango dira, salbuespenezko kasu baten beharrik gabe (iraupen luzeko langabezia edo gaixotasun larria) edo legean aurreikusitako kontingentzia bat (erretiroa, ezintasuna, heriotza eta mendekotasuna). Pentsio-planen erreforman sartutako neurri berritzaileenetako bat da. Beste batzuekin batera, kudeaketa-komisioak merkatu direnez, araudi berriak likidezia handitu nahi du, eta erakargarriagoak egin, aurreztaile gazteenen artean.\nPentsio-planak: beharrezko aldaketak… Eta positiboak?\nPentsio planak urte askoan arrakasta handia izan zuen gure herrialdean, baina “aurrezkiaren merkatuan garrantzia galtzen ari zen”, azaldu du Nacho Mayoral Álvarezek, ekonomialariak, aholkulari fiskalak eta CYME Asesores enpresako auditoreak. 2017aren amaieran ia 10 milioi pertsonak kontratatua zuten, INVERCOren (Inbertsio Kolektiboko Erakundeen eta Pentsio Fondoen Elkartea) datuen arabera, hauspoa galtzen ari ziren, eta, horregatik, duela hilabete batzuk Pentsio Plan eta Fondoen Erregelamendua aldatu egin zen, erakargarriago bihurtzeko. Horrela, produktu honek harpidedun berriak irabaziko ditu, nahiz eta bere identitate-ezaugarri asko galdu, erretiroa berreskuratzeko pentsatua baitzegoen, “epe luzean eta nolabaiteko segurtasunean aurrezteko modu bat”, dio Mayoralek.\nZein dira aldaketak? Positiboak al dira ala arazoak sor ditzakete? Merkatu eta likidezia adierazten dutenak “positiboak” dira, Mayororen iritziz.\nSistema indibidualaren eta elkartuaren pentsio-planen partaideek gutxienez 10 urteko antzinatasunarekin egindako ekarpenei dagozkien eskubide kontsolidatuen zenbatekoa aldez aurretik eskuratzeko aukera da nabarmenena, eta, hala, “likidezia dezente handitzen da”, adierazi du zerga-aholkulariak. Enplegu-sisteman pentsio-planak dituztenei dagokienez, gutxienez 10 urteko antzinatasuna duten enpresa-ekarpenei eta -ekarpenei dagozkien eskubide kontsolidatuak eduki ahal izango dituzte, konpromisoak hala ahalbidetzen badu eta planaren zehaztapenek eta ezartzen diren baldintzek aurreikusten badute.\nArazorik izan daiteke? Nacho Mayoror-en arabera, gerta liteke “2025eko urtarrilaren 1ean partaideek, modu masiboan, eskubide kontsolidatuak 2015eko abenduaren 31n indarrean zeuden aseguratuen edo mutualisten eskubide kontsolidatuak gauzatzea erabakitzea”.\nPentsio-planez aldatzea zenbat kostatzen zaigun\nBeste aldaketa bat da funtsetan kudeaketa-batzordeak merkeagoak izatea, zuhurtziazko irizpide zuhurragoak eta kapitala babestera bideratuta daudenak. “Kudeaketa-gastuak merkatzean, pentsio-planen errentagarritasuna handitzen da”, adierazi du adituak.\nPentsio-plan eta -funtsen zehaztapenetan partaidetzen likidazio-balioa kalkulatzeko irizpideei dagokienez ere aldaketak egin dira. Gainera, planen arteko eskubideak mobilizatzeko prozeduretan (azaroaren 27ko 26/2014 Legeak sartutakoa), jatorrizko erakunde kudeatzaileak helmugako erakundeari jakinarazi beharko dio eskualdatzearen xede diren eskubideak eta noiz gauzatu ziren adierazten dituzten ekarpenen zenbatekoa.\nPentsio planen egungo fiskalitatea\nBanku-produktu baten alderdirik garrantzitsuenetako bat zergak nola ordaintzen dituen jakitea da. Jasotako prestazioek beren osotasunean tributatzen dute; egindako ekarpenetatik gainditzen dituzten zenbatekoek lanaren etekin gisa ordainduko dute jasotzen den ekitaldi ekonomikoan.\nMurrizketa fiskalari dagokionez, mugak ditu adituak. Gehieneko muga gisa, honako kopuru hauetako txikiena aplikatuko da:\na) Ekitaldian banaka jasotako lanaren eta jarduera ekonomikoen etekin garbien baturaren% 30.\nb) 8.000 euro urtean.\nGainera, aurrekoari muga gehigarri bat gehitzen zaio, urtean 5.000 eurokoa, enpresak ordaindutako mendekotasun aseguru kolektiboetarako primetarako.\nPentsio-plan bat kontratatu, bai ala ez?\nEzaugarri horiek kontuan hartuta, ideia ona al da pentsio-plan bat kontratatzea? “Mendekoa da”, dio Nacho Mayoralek. Zer? Hainbat faktoreren arabera, adibidez, pertsona bakoitzaren aurrezpen-profila, adina eta erretiroa hartu ondoren dituen planak. Zer gastu ditugun jakin behar dugu, eta zenbat diru aurreztu beharko dugun horiei aurre egiteko. Gainera, pentsio-plan bat kontratatu nahi dugun ala ez aztertzean, kontuan hartu behar da inflazioa, epe luzerako produktua baita, eta, beraz, denboraren joanean erosteko ahalmena galtzea aldagai garrantzitsua da.\nPentsio-plan kontratua erretirorako gutxi falta bada?\nEgia esan, CYME Asesores enpresako adituak adierazi duenez, pentsio-plan batekin lortzen den benetako errentagarritasuna “ez da erakargarria”. Hori bai, dirua eskuratzea lortuko dugu, gehien behar den unean berreskuratzeko.\nPentsio planeko funtsak mundu osoan ken ditzakezu?\nErreformak nahasmena sor dezake pentsio-plan baten harpidedunen artean. Ezin dugu bankura joan gure dirua berreskuratzera, “nahiz eta orain dela 10 urte baino gehiago egin ditugun ekarpenak”, azaldu du Nacho Mayoral Álvarezek, ekonomialariak, aholkulari fiskalak eta CYME Asesores enpresako auditoreak.\nEgia esan, partaideek ezin izango dute 2025eko urtarrilaren 1a arte beren pentsio-plana berreskuratu. Egun horretatik aurrera, ekarpenetik 10 urte igaro ondoren, eskubide kontsolidatuak baliatu ahal izango dira, salbuespen edo kontingentzia bat eman beharrik gabe.\naurrezki erreskate jubilación-eu pensiones-eu


Jai birtualen aldeko udal-ekitaldia egingo dute bihar, oposizio gehiena kontra dela - Getxo - Hiruka.eus\nJai birtualen aldeko udal-ekitaldia egingo dute bihar, oposizio gehiena kontra dela\nUnai Brea 2020-07-20 15:04\nGetxoko Udalak ekitaldi publikoa egingo du bihar Algortako Portu Zaharrean, jai birtual eta ez-presentzialen aldeko mezua emateko eta maskarak erabiltzeko betebeharra gogorarazteko. Besteak beste, joan den astean udalerriko jaiez zabaldutako testua irakurriko dute. EH Bildu eta Elkarrekin Podemos aurka agertu dira eta ez dute parte hartuko.\nUdal-gobernuko alderdiek (EAJ eta PSE-EE), PPk eta hainbat elkartek hartuko dute parte ekitaldian, 11:00etatik aurrera. "COVID-19aren transmisioa kontrolatzeko zutabe gisa" jaiak birtualki egitearen eta musukoa janztearen garrantzia aipatuko dute, eta amaieran udal-gobernuak proposatutako eta joan den astean Udal Bozeramaileen Batzordeak onartutako testua irakurriko du Amaia Agirre alkateak. Horretan, besteak beste, jaien datetan ekitaldi publikoak egiteko eta txosnak eta kanpoko barrak instalatzeko debekua adierazten da.\nElkarrekin Podemosek eta EH Bilduk testuaren aurka bozkatu zuten eta ez dute ekitaldian parte hartuko. Lehenbizikoek joan den astean bertan esan zuten ez zeudela ados ez biharko ekitaldiagaz ez irakurriko den adierazpenagaz, besteak beste "Udalak bere buruaren publizitatea egiteko" erabiliko dituelakoan.\n"Udalak ez du inolako alternatibarik proposatzen"\nKoalizio abertzaleari dagokionez, gaur kaleratu du prentsa-ohar bat parte ez hartzeko arrazoiak azalduz. "Adierazpen hori Udalaren aurpegi zuriketa baino ez da", diote, "jaiak bertan behera utzi dituzte, kulturgintza itotzen ari dira, herri-mugimenduak debekuak baino ez ditu jasotzen... Baina Udalak ez du inolako alternatibarik proposatzen. Beste herri batzuetan udako egitarauak antolatu dituzte, osasun-neurriak errespetatuz. Getxon, uda osorako, zazpi kultur ekitaldi antolatuko dituzte bakarrik".\nEH Bilduk aipatu du Udalak dirulaguntzen %85 kendu diela jai-batzordeei, eta gaineratu du aukera zegoela, dirulaguntza horiek mantenduta, bestelako jai-ereduak lantzeko, "hainbat herritan egin den bezala".\nBestalde, herritarren erantzukizuna azpimarratzeagatik kritikatu dute udal-gobernua, "erakundeek bestelako interesak lehenesten dituzten bitartean. Hauteskundeak dira horren adibiderik garbiena: egun horretara arte 'normaltasuna' izan da nagusi, baina uztailaren 12tik aurrera hasi dira fokoak han eta hemen, debekuak areagotu dira eta abar". Azkenik, osasun-krisia herri-mugimenduaren aurka ekiteko aitzakia modura erabiltzea leporatu diete udal-agintariei.\nEremu publikoko ekitaldiak, txosnak eta kanpoko barrak debekatu ditu Getxoko Udalak\nUnai Brea uzt 15 Getxo\nGetxoko Udaleko Bozeramaileen Batzordeak aurtengo jaien gaineko testu bat onartu du, datorren asteko martitzenean, hilak 21, Algortako Portu Zaharr...


«Gutxiegitasun hepatiko»: berrikuspenen arteko aldeak - Wikipedia, entziklopedia askea.\n«Gutxiegitasun hepatiko»: berrikuspenen arteko aldeak\nGutxiegitasun hepatiko (aldatu)\n19:58, 31 urria 2019ko berrikusketa\n1.667 bytes added , Duela 1 urte\n19:53, 30 urria 2019ko berrikusketa (aldatu)\nt (Kategoria:Digestio aparatuaren gaixotasunak gehitua HotCat bitartez)\n19:58, 31 urria 2019ko berrikusketa (aldatu) (desegin)\n'''Gutxiegitasun hepatikoa''', '''gibeleko gutxiegitasun''' edo '''gibel-gutxiegitasuna'''<ref>[[Euskalterm]]; [Hiztegi terminologikoa]  eta </ref> [[gibel]]aren gaixotasuna da.▼\n▲=== '''Gutxiegitasun hepatikoa''', '''gibeleko gutxiegitasun''' edo '''gibel-gutxiegitasuna'''<ref>[[Euskalterm]]; [Hiztegi terminologikoa]  eta </ref> [[gibel]]aren gaixotasuna da. ===\n== Etiologia eta gibelaren fisiologia orokorra ==\n[[Gibel|Gibela]] abdomenaren eskuineko hipokondrioan kokatzen den [[Organo (biologia)|organo]] garrantzitsu bat da. Organo horrek funtzionatzeko daukan ezintasunari gutxiegitasun hepatikoa deritzo.\nGibel gutxiegitasuna edo gutxiegitasun hepatikoa gibelarekin erlazionatuta dauden gaixotasun desberdinen ondorioz ematen da, besteak beste: [[hepatitis]] birikoa (gehienbat B hepatitisa), [[zirrosi]] hepatikoa, [[alkohol]], [[droga]] edo farmakoen kontsumoagatik emandako gibelaren patologiak... Arazo horien ondorioz, gibelaren atal batek (gutxienez) bere funtzioa era egokian betetzeari uzten dio, horrela, pertsona horrek gibel gutxiegitasuna pairatuz.\nGibelak organismoaren funtzionamendu egokirako funtsezkoak diren hainbat erreakziotan esku hartzen du, eta gutxiegitasun hepatiko baten ondorioz erreakzio horiek era desegokian ematen dira. Hona hemen gibelean ematen diren funtziorik garrantzitsuenak:\n* Karbohidratoen [[Metabolismo|metabolismoa]]: [[Glukoneogenesi|glukoneogenesia]], [[glukogenogenesia]] eta [[glukogenolisia]] gauzatzen ditu, besteak beste.\n* Proteinen metabolismoa: garraiorako [[proteina]] desberdinen sintesia gauzatzen du, hala nola: albumina, HDLa, LDLa, VDLDa, [[transferrina]]...\n* Lipidoen metabolismoa: kolesterolaren eraketa eta triglizeridoen eraketan parte hartu.\n* Behazunaren eraketa: elikagaien [[digestio]] egokirako beharrezkoa da.\n* Funtzio immunologikoa.\n* [[Zirkulazio-aparatu|Odolaren]] desintoxikazioa.\n* [[Hematopoiesi]] prozesua: globulu gorri eta zuriak fetu aroko 12 astetan zehar gibelean eratzen dira, ondoren funtzio hori hezur muin gorriak hartzen duelarik.\n== Klinika ==\nGiltzurrun gutxiegitasunarekin batera azaltzen diren sintomen artean [[ikterizia]], [[aszitis]]a, [[entzefalopatia hepatiko]]a …a… eta osasun egoeraren narriadura orokorra daude. Gehienetan, [[Neke|nekea]], [[Ahulaldi|ahultasuna]], gose galera eta [[Goragale|goragalea]] bezalako klinika orokorrek lagunduta.\n* Ikterizia: Ikteriziak begien esklerotikaren, mukosaren eta larruazalaren horitzea dakar.


Argitalpenak Iparmank. Nafarroa Iparraldeko Mankomunitatea\nEuskara erabiltzeko tresnak, ereduak eta baliabideak\nEuskaltegiak eta euskara ikasteko eta hobetzeko baliabideak\nLan-mundua, merkataritza eta aholkularitzak\nLeitza, Goizueta, Areso eta Arano\nGoizuetako aldizkaria. Goizuetako Kultur Taldeak eta Goizueta, Leitza, Areso eta Aranoko Udaletako Euskara Zerbitzuak egiten dute, eta euskara, kultura, Goizueta eta Goizuetako herrigintza lantzen ditu. 28 orrialdeko euskara hutsezko aldizkaria da, eta urtean behin argitaratzen da. 17 zenbaki argitaratu dira.\nUrtea: Lehendabiziko zenbakia 2002. urtean argitaratu zen\nArgitaratzailea: Nafarroako Iparraldeko Euskara Mankomunitatea\nGoizueta: Historia, istorioak, lurra, jendea\nGoizueta. Historia, istorioak, lurra, jendea...\nGoizuetari buruzko dibulgazio aldizkaria da, 2016ko abenduan argitaratua, Goizuetako Kultur Taldearekin elkarlanean. Aldizkariaren 36 orrialdeetan herriari buruzko hainbat jakingarri biltzen dira, irudiz lagunduta. Hauek dira aldizkariaren atalak: historia; lurra, Artikutza...; ekonomia, lana, lanbideak; euskara, Goizuetako hizkuntza; kultura etnografia, etxeak, festak...; kirola; eta pertsonaiak eta herritarrak.\nLeitza: historia, istorioak, lurra, jendea...\nLEITZA. Historia, istorioak, lurra, jendea…\nLehen hola, orain hala, gero ez jakin nola\nLeitzari buruzko dibulgazio aldizkaria da, 2015eko urtarrilean argitaratua. Aldizkariaren 32 orrialdeetan herriari buruzko hainbat jakingarri biltzen dira, irudiz lagunduta. Hauek dira aldizkariaren atalak; istorioz jositako historia; lurra, jendea, lana...; euskara, Leitzako hizkuntza; kultura eta kirola; ospakizunak eta ohiturak; herri bat auzolanean; eta pertsonaiak eta herritarrak.\nLeitzako aldizkaria. Euskara zerbitzuak egiten du, eta euskara, kultura, Leitza eta Leitzako herrigintza lantzen ditu. 28 orrialdeko euskara hutsezko aldizkaria da, eta urtean zenbaki bat argitaratzen da. 30. zenbaki argitaratu da azkena.\nUrtea: Lehendabiziko zenbakia 2000. urtean argitaratu zen\nAranoko aldizkaria. Herritar talde batek eta Arano, Leitza, Goizueta, eta Aresoko Udaletako Euskara Zerbitzuak egiten dute, eta euskara, kultura, Arano eta Aranoko herrigintza lantzen ditu. Euskara hutsezko aldizkaria da, 28-32 orrialdekoa, eta bi urtean behin argitaratzen da. 6 aldizkari argitarau dira orain artean.\nUrtea: Lehendabiziko zenbakia 2010. urtean argitaratu zen\nAldizkaria PDF formatuan: www.iparmank.eus\nAresoko aldizkaria. Herritar talde batek eta Areso, Leitza, Goizueta, eta Aranoko Udaletako Euskara Zerbitzuak egiten dute, eta euskara, kultura, Areso eta Aresoko herrigintza lantzen ditu. 28 orrialdeko euskara hutsezko aldizkaria da eta bi urtean behin argitaratzen da. 3 aldizkari argitaratu dira orain artean.\nUrtea: Lehendabiziko zenbakia 2011. urtean argitaratu zen\nGoizueta etxeen izenak bildu eta etxe nahiz izen horien inguruko hainbat argibide ematen ditu liburuak: etxearen kokapena, argazkia, izenaren lekukotasun historikoak, izenaren esanahia…\nArgitaratzaileak: Pamiela argitaletxea (Nafarroako Iparraldeko Euskara Mankomunitatea, Goizuetako Udala eta Euskarabidea laguntzaile)\nLeitzako euskararen hiztegia. Etnografia, corpusa, dialektologia. Leitzako hitzak, esamoldeak… biltzen dituen hiztegia, idatzietatik nahiz grabaketetatik jasotako hainbat adibidez eta lekukotasunez hornitua.\nArgitaratzaileak: Mikel Olano eta Nafarroako Iparraldeko Euskara Mankomunitatea\nAreso eta Leitzako hizkerak. Bertako hitz eta historian barrena\nAreso eta Leitzako hizkeren deskribaketa\nArgitaratzaileak: Nafarroako Iparraldeko Euskara Mankomunitatea, Nafarroako Gobernua.\nGoizueta eta Aranoko hizkerak\nGoizueta eta Aranoko hizkeren deskribaketa\nLeitza eta Aresoko hizkerak, liburuaren laburpena\nAreso eta Leitzako hizkerak. Bertako hitz eta historian barrena liburuaren laburpena. Leitza eta Aresoko hizkeren deskribaketa\nGoizueta eta Aranoko hizkerak, liburuaren laburpena\nGoizueta eta Aranoko hizkerak liburuaren laburpena. Goizueta eta Aranoko hizkeren deskribaketa


Beatriz Artolazabalek Euskadin gerra zibilean hildako biktimen datu-basearen web-bertsioa aurkeztu du - Albisteak\nBeatriz Artolazabal Eusko Jaurlaritzako Berdintasun, Justizia eta Gizarte Politiketako sailburuak, gaur, Bilbon, Euskadin gerra zibilean hildako biktimen datu-basearen web-bertsioa aurkeztu du. José Antonio Rodríguez Ranz Giza Eskubide, Memoria eta Lankidetzako sailburuordearekin eta Aintzane Ezenarro Gogora Memoriaren, Bizikidetzaren eta Giza Eskubideen Institutuko zuzendariarekin batera aurkeztu du.\nHildako biktimen erroldak 20.970 hildakoren datuak jaso ditu: 19.962 gizon, 997 emakume eta 31 kasutan ezin da generoa zehaztu.\nGogoraren web-orrian kontsulta daiteke.\nDatuek erakusten dute gaur egun oraindik ez dela ezagutzen 7.795 hildako non dauden lurperatuta, eta 1.500 pertsona inguruk gerran hildako edo desagertutako familiartekoaren inguruko informazioa eskatu dute. Ondorio nagusiak “Euskadin gerra zibilean hildako biktimak” txostenean jaso dira.\nGaurtik aurrera web bidez kontsulta daitekeen datu-basea gerra zibilean eta lehen frankismoan (1936-1945) Euskadin hildako biktimei buruzko eta gerraren ondorioz Euskaditik kanpo hil diren euskal herritarrei buruzko ikerketaren ondorio da. Gaur egun, 20.970 hildakoren fitxak jasotzen ditu: 19.962 gizonak, 977 emakumeak eta 31 hildakoren kasuetan ezin da generoa zehaztu.\nAzken batean, gerra zibilaren biktimen lehen erakunde-errolda da, eta, Beatriz Artolazabal sailburuak nabarmendu duenez, proiektu honen bitartez “Gogorak memoria partekatua, irekia, inklusiboa, kritikoa eta etikoa eraikitzea sustatzen du; bizikidetzarako memoria bat”.\nEgindako ikerketatik ondorioztatzen da gaur egun oraindik ez dela ezagutzen 7.795 pertsona non dauden lurperatuta, eta egiaztatu da familiek informazioa biltzeko duten interesa; izan ere, 1.500 pertsona inguruk eskatu diote haiei buruzko informazioa Eusko Jaurlaritzari. Egindako ikerketak erakusten du badaudela heriotza inolako artxibo-iturri kontsultagarritan erregistratuta ez duten zenbait hildako; hori dela eta, Gogorak dei egiten die gerra zibilean eta diktadura frankistaren lehen urteetan hildakoen familiei, beren familiartekoei buruzko informazioa emateko. Modu berean, Memoriaren Institutuak familia horiek datu-baseak kontsultatzera animatzen ditu, bai eta daukaten informazioa eta/edo dokumentazioa aurkeztera ere.\nDatu-basean dauden 20.970 fitxetatik –698 ez daude identifikatuta–, 19.962 gizonak dira, 977 emakumeak eta 31 kasutan ezin da generoa zehaztu. Bildutako informazioaren bidez, datuen honako egitura hau eman daiteke, laburpen gisa:\nMatxinatuek eragindako hildako biktimak\nMatxinatuen bonbardaketetan hildako pertsonak\nGerra-kontseiluan exekutatutako pertsonak\nMatxinatuek estrajudizialki exekutatutako pertsonak\nGatibutasunean hildako pertsonak\nKontzentrazio-esparru nazietan hildako pertsonak\nBorrokan hildako gudariak eta/edo milizianoak\nErrepublikanoek eragindako hildako biktimak\nErrepublikanoen bonbardaketetan hildako pertsonak\nEuzkadiko Herri Auzitegiaren epai bidez exekutatutako pertsonak\nErrepublikanoek estrajudizialki exekutatutako pertsonak\neta 1978. urteen artean funtsezko eskubideen urraketari buruzko txostenaren lehen fase horretan “Gerra zibilaren eta lehen frankismoaren (1936-1945) hildako biktimak” ikertu dira, eta txostena Eusko Jaurlaritzako Bakerako eta Bizikidetzarako Idazkaritzaren, Gogora Memoriaren, Bizikidetzaren eta Giza Eskubideen Institutuaren, UPV/EHUko Giza Eskubideen eta Botere Publikoen inguruko UNESCO Katedraren eta Aranzadi Zientzia Elkartearen artean sinatutako hitzarmenaren bidez prestatu da.\nLehen aurkezpena 2019ko uztailean egin zen, eta, harrezkero, dozenaka familiak Gogoraren egoitzean egin dute kontsulta eta, orain, Gogoraren web-orriaren bidez egin ahalko dute. Ikerketak bizia izaten jarraitzen du; etengabe ari da eguneratzen, eta horregatik egiten die Eusko Jaurlaritzak dei familiei, informazioa eman dezaten.\nDatu-baserako sarbideari eta online kontsultari buruzko bideoa.


'Bikografiak' egitasmoaren lehen saioa egingo du Bagera elkarteak ekainean : Irutxuloko Hitza\nBagera euskaltzaleen elkarteak antolatutako biografia linguistikoak oinarrian hartuko dituzten solasaldi informalak izango dira ‘Bikografiak’, eta euskararen biziberritzearen gako nagusiak lantzea izango dute helburu. Bagerak azaldu duenez, gai soziolinguistikoek herritarren bizitza pertsonaletan eta eguneroko bizitzan duten isla jarri nahi dute ageriak. Lehen saioa ekainaren 13an egingo dute, 19:00etan Tobacco Days liburu-dendan, eta Begoña del Teso zinema-kritikari eta kazetaria eta Jon Garaño zinema zuzendari, gidoilari eta ekoizlea elkarrizketatuko dituzte. Saioa Ion Olanok gidatuko du.\nHorretaz gain, egitarau zabala prestatu du Bagera elkarteak hilabete osorako:\nEkainak 3: Elkarrizketa filosofikoak. Ikasturteko azken saioa izango da, eta Agustin Arrieta EHUko filosofia irakaslea izango da erlijioaz eta identitateaz hitz egiteko gonbidatua. Urrats euskaltegian izango da saioa, 19:00etatik 20:30era.\nEkainak 13: ‘Bikografiak’. Tobacco Days liburu-dendan, 19:00etan.\nEkainak 14: Mintzalaguna egitasmoak 25 urte. Egitasmoaren urteurrena ospatu dute ekitaldi berezi batekin. San Telmo Museoan izango da, 19:00etan. Ondoren, 21:00etan, afaria egingo dute Kresala elkartean. Txartelak Bagera elkartean daude salgai, 20 eurotan.\nEkainak 23: San Joan bezperako usadioak eta erromeria. Sorginen gaua zenez, San Joan lore-sortak egitea zen Euskal Herriko ohitura zaharra San Joan bezperan, gaitzak saihesteko, etxea babesteko eta urte osorako osasuna ziurtatzeko. Ohitura hori berreskuratu nahi du Bagerak, eta urteroko legez, lore-sortak egiteko landareak banatuko dituzte Aieten, Antiguan, Bidebietan, Egian eta Saguesen. Horretaz gain, Erromeria ere egingo dute 19:00etatik aurrera Konstituzio plazan. Nora Garcia eta Jone Murua izango dira dinamizatzaileak eta Donostiako Udaleko Txistularien bandak lagunduko diete.\nUztaila eta abuztua: Udako mintza taldeak. Mintzapraktikarako taldeak osatuko dituzte uztailean eta abuztuan, eta hilabete batean edo bestean parte hartzeko aukera egongo da. Funtzionamendua astean behin ordubetez euskarazko mintzapraktika egitea izango da. Parte hartzeko izen-ematea larunbatean, ekainaren 1ean, zabaldu zuten, eta hilaren 21era arte egongo da zabalik. Parte hartu nahi izanez gero, elkartearekin harremanetan jarri beharra dago mintzalaguna@bagera.eus helbidean edo 943005074 telefono zenbakian.


Euskal Herriko Herriarteko pilota txapelketako finalerdia jokatuko du Doneztebek uztailaren 13an - Malerreka - Erran.eus\nEuskal Herriko Herriarteko pilota txapelketako finalerdia jokatuko du Doneztebek uztailaren 13an\nTtipi-Ttapa 2019-07-12 12:00\nPatxi Loiarte eta Gaizka Agirre jokatuko dute jubenil mailako finalaurrekoan. Iruñeko finalean aritu ziren bikoteetatik errepikatuko duen bakarra izanen da.\nLarunbatean 19:00etan Zumarragan ariko dira Arabako txapeldun izan den Guardiaren kontra\nUztailaren 5ean Nafarroako Herriarteko pilota txapelketa irabazi ondotik, Euskal Herrikoan hasiko da orain Doneztebe. Finalerdietan, Arabako txapeldun suertatu den Guardiaren kontra ariko dira. Uztailaren 13an, larunbatean 19:00etan dute hitzordua Zumarragan (Gipuzkoa).\nBertze finalaurrekoan Gipuzkoa eta Bizkaiko txapeldunak izanen dira aurrez aurre, Astigarraga eta Zeanuri. Hauek igandean ariko dira Zumarragan. Irabazleek berriz ere Zumarragara jo beharko dute, uztailaren 21ean jokatuko den finalerako.\nNafarroako txapelleta lau kategoriatan jokatzen da, baina Euskal Herrikoa hirutan, kadete, jubenil eta senior. Doneztebek, senior mailan ez du bikote titularra izanen oraingoan, Salaberria oporretan baita eta Gorriti min hartuta. Beraien ordez, Xabi Barandiaran eta Luis Tabar ariko dira. Kadete mailan Joseba Telletxea eta Mikel Mikelarena ariko dira eta jubeniletan, Patxi Loiarte eta Gaizka Agirre.\nDoneztebek hirutan irabazi du Euskal Herriko txapelketa, 2011, 2012 eta 2016an. 2017an, aldiz, finalerdietan galdu zuen Bizkaiko Usansoloren kontra.


Txikipedia:Gipuzkoa - Wikipedia, entziklopedia askea.\n1.980 km² 🏙\nGipuzkoaren kokapena Euskal Herrian.\nGipuzkoa Euskal Herria osatzen duten zazpi probintzietako bat da eta kostaldean dago kokatua. 1.980 kilometro karratu ditu eta 2021ean, 726.033 biztanle zituen, horien laurdena hiriburuan bizi direlarik, Donostian alegia. 88 udalerriz osatuta dago probintzia hau.\nGipuzkoako ibai nagusiak.\nGipuzkoako ibaiak laburrak dira iturburuak sortzen diren mendiak itsasotik hurbil daudelako. Mapan eskubitik ezkerrera begiratuta, hauek dira ibai nagusiak: Deba, Urola, Oria, Urumea, Oiartzun eta Bidasoa.\nGipuzkoako mendi nagusiak.\nGipuzkoa kostaldean egon arren, menditsua da. Mendiak ez dira oso altuak. Hauek dira mendi nagusiak: Aizkorri (1.528 metro), Ganboa (1.402 metro), Txindoki (1.346 metro). Horiez gain aipagarriak dira hurrengoak: Elgea, Aloña, Zaraia, Murumendi eta Erlo.\nKostaldean itsasadarrak, lurmuturrak eta hondartza asko daude. Hondartzak txikiak dira, baina oso turistikoak.\nKlima epela eta hezea du. Tenperatura-aldaketa handirik ez da izaten urtean zehar, eta euria urte osoan zehar egiten du, hau da, klima ozeanikoa du.\nProbintzia honetako giza aztarnarik zaharrenak Praileaitzen eta Lezetxikin aurkitu dira. Praileaitzeko aztarnek 200.000 urte inguru dituzte. Aurkitu diren kultura aztarna zaharrenak Paleolitokoak dira.\nErromatarrak heldu zirenean, hiru leinu bizi ziren lurraldean: Karistiarrak, Deba ibaiaren ezkerraldean, baskoiak , Oiartzun ibaiaren eskuinaldean eta barduliarrak, bi ibai horien artean.\nErromatarren aztarna gehien Irunen, Oiartzunen eta Hondarribian topatu dira. Irun izan zen garai hartan bizigune garrantzitsuena.\nErdi Aroan Iruñeko eta Nafarroako Erresumaren parte izan zen Gipuzkoa. 1199an, Gaztelako Erresumak konkistatu zuen, Nafarroako Erresuma ahuldu nahian.\nXIII. mendetik aurrera hasi ziren Gipuzkoako hiriak antolatzen eta antzinako haran egitura hautsi zuen hirien sorrerak. Garai horretan Gaztela eta Nafarroako gatazkak areagotu ziren.\nXIV. mendean osatutako hiri ordenamendu berriak aldakuntza handiak ekarri zituen. Gipuzkoako Hermandadeak garrantzia handia hartu zuten.\nXV. mendean portuak eta ontziolak asko indartu ziren. Arrantzale, marinel, merkatari eta itsa teknikariei esker burgesia molde berri bat sortu zen.\nXVI. mendean Ameriketara zabaldu zen itsas merkataritza. Frantziatik oztopo ugari izan zituen. Militar, itsasgizon, idazkari eta eskribau gipuzkoar askok Espainiako koroari lagundu zioten merkataritza arloan.\nXVII. mendean merkataritzak behera egin zuen. XVIII. mendean Gipuzkoako foruak eraso bortitzak jasan zituen.\nXIX. mendean foruen inguruko liskar asko egon ziren. Lehen, Bigarren eta Hirugarren Karilistaldiak gertatu ziren. Gipuzkoako burdingintza eta industria garatu ziren. Horrek lurraldea indartzea eta lehen talde nazionalistak eta langile elkarteak sortzea izan zuen ondorio.\nXX. mendean, 1931an, Espainiako Errepublika aldarrikatu zen Eibarren. 1936an, Gerra zibilaren ondorioz Gipuzkoa Frankisten menpe geratu zen. 1976ra arte Francoren Diktaduran bizi izan ziren.\nGipuzkoan Bigarren sektoreak du garrantzia handiena, baina Hirugarren sektoreak gero eta indar handiagoa du. Lehen sektoreak ere badu bere indarra, batez ere barnealdean.\nGipuzkoak 2021ean 726.033 biztanle zituen eta guztira 89 udalerri ditu.\nGipuzkoako eskualde eta udalerriak.\nHauek dira hiri nagusiak (2022ko urtarrilaren 1eko datuen arabera):\nDonostia (188.102 biztanle)\nIrun (62.933 biztanle)\nErrenteria (39.219 biztanle)\nEibar (27.467 biztanle)\nZarautz (23.271 biztanle)\nGipuzkoan guztira 7 eskualde daude: Debabarrena, Debagoiena, Donostialdea, Goierri, Bidasoa, Tolosaldea eta Urola Kosta.\nGipuzkoako hizkuntza ofizialak Euskara eta Gaztelania dira. Hiru euskalki nagusi bereizten dira euskal lurraldean: gipuzkera (nagusia), bizkaiera (mendebaldean) eta goi-nafarrera (ipar-ekialdean). 2016ko datuen arabera, Gipuzkoa zen euskaldunen ehuneko handiena zuena (%50,6 elebidun eta % 20,4 elebidun hartzaile).\n↑ (Gaztelaniaz) «Gipuzkoa: Población por municipios y sexo. (2873)» INE (Noiz kontsultatua: 2022-02-01).\n↑ (Gaztelaniaz) «Gipuzkoa: Población por municipios y sexo. (2873)» INE (Noiz kontsultatua: 2022-02-10).\n↑ «Informes y documentos: Uso del euskera» www.eustat.eus (Noiz kontsultatua: 2022-02-16).\nAzken aldaketa 16 otsaila 2022(e)an, 13:45(e)tan\nOrriaren azken aldaketa: 16 otsaila 2022, 13:45.


Jean Pierre Gonnord, Sanfermin 2015eko giria - Sanfermin.com\nMikel Urmenetak eta Koldo Aiestaranek, Kukuxumusu ordezkatuz, eman dute saria. Juan Mari Idoate Europa jatetxekoa izan dute lagun, han izan baita ekitaldia. Saria Giria Egunaren ospakizunarekin bat eginez eman da, hots, Kukuxumusuk, 18 urtez, Sanferminetara etortzen diren atzerritar guztiak omentzea helburu antolatzen duen egunarekin bat.\nSaria hartu ondoren, Gonnordek Sanfermin 2015eko giri gisa egin ditu lehen adierazpenak: “Urtero sanferminetara etortzeko gehien motibatzen nauena da giroa, denok berdinak garela, denok zuriz eta gorriz jantzirik egotearen sentsazioa”. Gainera, Jean Pierrek aipatu du oso pozik dagoela urteko giria izatearekin. “Aurten festa beste modu batez ikusiko dut, adituen begiradarekin, alegia”.\n35 urte dituela, Jean Pierre ederki mintzatzen da gaztelaniaz, eta euskaraz ere defendatzen da. Master bat egin zuen Nafarroako Unibertsitate Publikoan eta orduz geroztik Iruñearekin oso loturik dago. Sanferminekin duen harremana aspaldikoa da bere aitonak euskal jatorria zuelako eta, bai bera bai bere ama festetara etortzen ohi zirelako.\nSanferminak norbaiti zer diren nola azalduko liokeen galdetuta, oso garbi du: “Oso festa handia da, oso librea. Bertan gutxieneko arau batzuk badira, zuriz jantzita egon behar duzu eta lagunekin ez bazabiltza ere, eginen dituzu. Hori bai, gauez hotz egiten ahal du”. Ez du inoiz entzierroan lasterka egin. “Gau osoa aguantatzea dut gustuko eta gero taberna batera joatea tortilla, zukua … gosaltzera eta entzierroa telebistan ikustera”.\nSaria eman ondoren, bertaratutakoek aperitibo bat hartu dute Europa jatetxean eta gero Iruñetik hurbil dagoen finka batera joan dira bazkaltzera Kukuxumusu enpresako ordezkaritza batekin.\nBertaratutakoen artean aurreko urteetako saritu batzuk egon dira, hala nola Lore Monnig (2005), John Hemingway (2011) eta Catherine Donnell (2012) iparamerikarrak, Lars Ingvar Jungefors suediarra (2006), Manfred Walloschke alemana (2007), Frank Taylor britaniarra (2009) eta Anna Nelubova errusiarra (2014).\nSanfermin by Kukuxumusu Urteko Giriaren Saria


Cosplayrako izena emateko aukera zabalik | Donostiako Nazioarteko Komiki eta Manga Jaialdia\nCosplay eta Pasarela kategoriek berriro beteko dute Kursaal Jauregia jantzigintzako lanik onenekin\nKolorez beteko du berriro Cosplay lehiaketak Donostiako Nazioarteko Komiki eta Manga Azoka, bere bigarren edizioan. 2017ko edizioan bezala, beren jantzi landuak erakutsiko dituzte cosplayerrek Kursaal Jauregian.\nBi kategoriatan jokatuko da Cosplaya: Cosplay Lehiaketa eta Pasarela Lehiaketa. Banaka edo taldean parte hartu ahal izango da kategoria bietan.\nPertsonaia bakoitzaren antzezpena eta irudikapena baloratuko dira Cosplay Lehiaketan. Jantziek eta irudikapenak balio bera izango dute parte-hartzaile bakoitzak izango dituen gehienezko lau minutuetan. Taularatzea, sormena, zailtasuna, karakterizazioa, materialak eta akaberak baloratuko ditu epaimahaiak.\nBestalde, Pasarela Lehiaketaren helburua izango da da janzkien, propen eta armaduren sortze-lana baloratzea esklusiboki. Lehiaketa honetan ez da onartuko bi minutu baino gehiagoko eta atrezzo edo audioa behar duen antzezpenik. Konjuntoaren konplexutasuna, trajearen eta pertsonaiaren arteko antzekotasuna, materialak, kalitatea eta akaberak baloratuko ditu epaimahaiak.\nEkitaldia hasi baino bi ordu lehenagora arte dago Cosplay Lehiaketarako izena emateko aukera, Donostiako Komiki Azokaren webgunean. Taldekako kategorien kasuan, talde bakoitzeko bost kide onartuko dira gehienez. Irabazle guztiek jasoko dute saria, taldekako zein banakako kategorietan.\nCosplaya gustuko duzu? Goza ezazu martxoaren 16tik 18ra, Donostiako Komiki eta Manga Azokan, ekitaldirik koloretsu eta dibertigarrienaz.\nCosplayan dituzun dohainak erakutsi nahi badituzu, ez izan zalantzarik eta eman ezazu izena, orrialde honetan aurkituko duzun inprimakia beteta.


HAZI Fundazioak Enplegurako Prestakuntza eskaintzen du:\nPrestakuntza trinkoa: http://fpe.hazi.es/intensiva/default.asp?id=es\nIraupen luzeko ikastaroak (100 ordu baino gehiago), sektorerako interes handia duten gaien ingurukoak. Ikastaro horiek gazteak landa-sektore primarioan eta sekundarioan sartzen sustatzea dute helburu, prestakuntza eta lanbidea lortzeko aukera emanez\nEtengabeko prestakuntza: http://fpe.hazi.es/continua/default.asp?id=eu\nIraupen aldakorreko ikastaroak, lehen sektoreko eta landa eremuetako zenbait gaietan espezializatuak eta Lehen Sektorean, erabat edo partzialki, ari diren biztanle eta profesionalei, landa eremuetako biztanlegoei eta EAEko nekazaritzako elikagaien industriako langileei zuzenduta.\nAntiguako Ama Arrantza Eskola - Enplegurako Prestakuntza\nArtzain Eskolak pestakuntza trinkoko eta etengabeko prestakuntzako ikastaroak ematen ditu ardi sektorean gaur egun ari diren eta etorkizunean arituko diren profesionalei eskainita.\nLaguardiako Mahastizaintza Eskola - Enplegurako Prestakuntza\nEskolaren helburua da mahastizaintza eta ardogintzarako prestatzea. Aipagarria da mahastizaintzari eta ardogintzari buruz ematen den ikastaro trinkoa.